
VAADESANG 



Nexø: Af Dybets Lovsang 



TIL SOPHUS RASMUSSENl 



Yi 



maa tage Afstand alle! 



Dette Brud paa Etiketten 

i et Land, hvor Gud og Hvermand 

sjakrer aabenlyst med Retten! 

Hvilken ilde anbragt Stolthed 

af en fattig Malersvend, 

just naar alle andre kappes 

og taalmodigt staar i Kø 

for at modta'e deres Klø 

eller allemaadigst klappes 

af Betjenten hist paa Hjørnet. 

Vi maa tage Afstand alle! 
Du har hver og en fortørnet 
ved dit Liv og ved din Død. 



VAADBSANO 



Hvortil denne stærke Harme, 
der fbrtæred dig som Ild? 
Her staar ingenting paa Spil. 
Vogter dog med ædel Varme 
hver af os paa Dybets Nød 
og kan rime Nød paa Brød! 
Gaa kun hvem Du vil paa Klingen, 
Præst og Digter, Socialist — 
hver af os er Specialist 
i at lide med de Arme. 

Hvad har vi med dig at skaffe? 
Uden at ha'e Doktorgraden 
gaar du lige ind fra Gaden 
og vil lave alting om. 
Sendtes du af Dybets Kræfter 
som et ret lemfældigt Varsko? — 
gaa saa did hvorfra du kom! 
Lær dem til at tænke efter 
— disse navn- og ansvarsløse — 
og at dæmpe deres Knurren. 
Vi der har det store Ansvar 
tør ej saadan kategorisk 
gribe ind i Tidens Gang; 
herregud, om paa Minutten 

ej vi fylder eder Skrutten 

— Evigheden er jo lang! 
Lær at se jer Sult historisk! 

Glæd jer ved det jævne Fremskridt, 
irem det gaar jo Dag for Dag. 
Lighed er nu Skolefag; 
hvert et Kræ faar Del i Solen 
(hvis han ej saa rent tilfældigt 
holder til paa Skyggesiden); 
Fattigmand kan lære Tygning 
efter nyeste Metode, 

— ja faa gratis Undervisning 

i den bedste Form for Spisning; 

selve Sultens blegblaa Unger 

lærer Kogekunst i Skolen! 

Ser du saa, vi raader Bod 
paa den grænseløse Hunger 
i et Fremskridt uden Blod! 

Vi maa tage Afstand fra dig! 
Hvorfor dog saa sandhedskærlig? 
Sig, naar du skal være ærlig, 
fik af os du mon Eksemplet? 

— du som tog Forbryderstemplet 

for en Ting saa saare sjælden 
som en dybt personlig Mening, 
mens kun Løgnen, Hykleriet, 
giver Adkomst til Forlening! 
Hvorfor tog du ej dit Hjærte 
godt betalt hos Politiet? 
Var det mon af os du lærte? 

— Nu du vel har opgjort Gælden, 
gav jeg meget for at vide, 

om du fra den anden Side 
anser spildt din store Indsats. 
Du som lagde Hjærtets Gløden 
blot for Verdensrummets Kulde 

— haaber du endnu bag Døden? 

Det er ikke mig, der spørger, 
men en Vunde i min Hu! 
Her jeg sidder blot og sørger 
ved den sidste lille Vaage. 
Var det Klarhed denne Taage? 
kræves der det store Enfold 
for at fatte Dybets Gru? — 
Ingen kunde her forstaa dig, 
alle kunde de dig dømme, 
taalsomt skød du Sagen ud; 



VAADESANG 



rømte — til du maatte rømme 

did hvor ingen Haand kan naa dig! 

— Nu han sidder med dit Hjærte 
i de store træge Hænder, 
Dybets gaadefulde Gud 

med det sælsomt tunge Taalmod. 
Ved hans Side hviler Ferlen, 
Ansigtet han langsomt vender 
opad ved det trygge Grin; 
tankefuld han vejer Perlen 
som han kastede for — 

Nej, jeg tager Afstand fra dig! 
Jeg har lært at fare varlig, 
selv naar jeg er alier modigst. 
Netop mens du vidner blodigst, 
hører jeg Alverden raabe: 
Ak, han var en stakkels Taabe, 

— gudskelov saa helt ufarlig! 

Og de har jo sikkert Ret! 
Er det andet end en Taabe 
den, der selv om han er mæt 
dog bli'r ved at føle Nøden? 
den der bær' bag Arbejdsklæder 



VAADBSANO 

saa ufattelig en Kyskhed, 

at han — syg til Hjæiteroden 

ved at tænke sig b^jamset — 

drives lige lukt i Døden 

af vor høje Retfærds Brydskhed? — 

Dette Had til Bøddelhænder, 

som er Slavefolk saa fremmed! 

det at du blev ved at haabe 

vendt mod Rummets tavse Kulde! 

dette at du tog for givet: 

Frihed vejer mer end Livet! 

Ja du var en stakkels Taabe! 

En som tyngdes ej af Ælde 
og ej følte sig historisk * 

stamme ned fra Fortids Trælle. 
Ætløs sprang du frem af Intet, 
skælved nyfødt efter Solen 
nøgen i en frossen Verden. 
Dér hvor andre pansred til sig, 
lagde blødende du aaben 
Hjærtets Strøm mod Verdenskulden, 
stolende paa Livets Varme. 
— Dette kendetegner Taaben! 



VAADBSANO 



Selv dtt saa det — og gik bort, 
samme Vej som du var kommen! 
grundigt, saa Alverden gloede, 
stimed emsigt op og troede 
at der sattes ny Record! 
Og den fedeste holdt Dommen: 
„Se der sprang en halvgal Stakkel 
ud til den fbrkerte Side 
haabende paa et Mirakel! 
Gud gav ham den rette Tæft 
— Færten af hvor Byttet sidder 
i sit Skjul til Døde jaget — 
og det er og blir en Gaade 
at han aldrig lærte Faget. 
Store Gud — at gøre Nøden 
ved et blodigt Spring i Døden! 
naar man skal af Nøden leve. 
Det blir svært at finde Føden, 
han har paa en sjofel Maade 
ødelagt en god Geschæft!** 

Saa gled Strømmen atter fort. 

Lad det trøste dig du Arme, 
Vi har ikke Maalet paa dig; 

Æmnerne til Sammenligning 

findes paa den anden Side. 

Du har vel hørt op at lide — 

og kan uden Blusel segne 

ned igen til dine egne. 

Ingen kunde her begaa sig, 

der bar Hjærtet med i Laget! 

Her kun søges Folk af Faget, 

der kan demonstrere Dybet 

som et Rovdyr stængt bag Tremmer. 

— Dued du til Dyretæmmer? 

til at lade dig bespise 

i Elendighedens Navn? 

mens den store Fællesnævner 

som en fangen Urskovsgud 

rugende bag sine Tremmer 

græmmet lod sig forevise? 

Mon du ikke som en Hævner 

vilde slippe Guden ud, 

og i Feber se ham grave 

med de lange Hungertænder 

i den fede Samfundsmave? 

Synk kuns ene uden Blusel 
did hvor Dybet græmmet luder 

over altfor tunge Tanker, 
hvor den store Tomhed rager 
som en skæbnesvanger Trasel! 
Gaa tilbage til din Gud! 

— eller flyv i Rummet ud 
hvor det Ny landflygtig vanker! 

Vi har intet Ansvar for ham! 
Et Aarhundred — maaske tvende 
uforligelig og kuldskær 
faar han vandre Vejen ene. 
Da maaske det kunde hænde, 
at de rejser sig hans Fæller, 
slaar Historien for Panden, 
springer nyfødt frem af Intet 
og staar nøgne midt i Dagen. 

— Da er Taaben atter Manden, 
Taaben der kun ejed Hjærte. 

Dagen vil de glade hylde. 
Med de mindste Smaa paa Skødet 
vil de Skumringstimen fylde 
med barokke Hjærnefostre — 
Sagn om Fortids Fabeldyr: 
Om et hundredarmet Slimdyr 

Maven, der laa mæt og fed 
rugende paa selve Brødet, 
mens de Tusend Hunger led! 
Om Retfærdighedens Slummer 
og den grænseløse Kummer! 
Sagn om en der otlred Livet, 
medens de, der havde faaet 
Folkets Lykke i Forvaring 

— de der i en Aabenbaring 
skulde Dybets Suk forstaaet — 
koldt nedmaned hvert et Savn 

i det jævne Fremskridts Navn! 

Ja tilsidst de vil fortælle 
deres Børn det skrækkelige 
Æventyr om Folkets Vægter. 
Ham der fik den største Gave, 
den at varsle Morgengryet 
for de dødsenstrætte Slægter 

— og som Varulv hele Natten 
lusked om imellem Grave. 
Hvilket grufuldt Æventyr! 
Mens de vælted sig paa Lejet 
knuget under Verdens Møde, 
fablende i tunge Drømme 

om en snarlig Morgenrøde, 
tudede han sygt mod Nyet 
som et andet Aadseldyr! 
Og holdt Gæstebud paa Tanker 
der — kaldt hen ved Sottedød — 
et Aartusend havde ligget 
gravet ned i Jordens Skød! 



FLYVENDE SOMMER 



T)btbr og Karl var to smaa Vaesner som hørte 
-■- til paa de Dybder, hvor Solen ikke saa selv- 
følgeligt kan naa ned. Skabningen dernede har 
indrettet sig selvlysende og fører selv hele Qan- 
sen med sig; og deraf kom det, at de to kunde 
synes de var nogle Lykkens Skødebørn, og dog 
bestandig have en Fornemmelse af, at de havde 
alting tilgode endnu. Forresten holdt de til sam- 
men med Moderen i et skummelt Hul i Lægefor- 
eningens Boliger og var ni og otte Aar efter den 
almindelige Tidsregning. Det betød kort og godt, 
at saa længe siden var det de traadte ind i Tom- 
heden og fik deres Ansvar tildelt. Der laa ingen 
Tinsoldater i Æsker og ventede paa de to, men 
Lykken lod sig gribe i Form af Brødskorper naar 
man var heldig; og de var ikke længe om at 
orientere sig. De indsaa paa Forhaand det ørkes- 
løse i skraalende at give sig til at forlange ind, 
og gik straks i Gang med at forsørge sig selv. 
Orienteringen var det ingen Sag med, den be- 

Nexø: Af Dybets Lovsang 2 

Stod blot i at erkende at alting manglede, og den 
Erkendelse var de delvis Cødt med Des mere 
Klem kunde der lægges i Forsørgelsen. 

Om det saa var deres Ophav, lod han dem 
fuldstændig i Stikken og holdt sig ude i det gaade- 
fulde — som en Gud der blot havde besøgt Jor- 
den. Hans Eksistens var jo hævet over enhver 
Tvivl, han havde gavtyveagtigt hstslaaet den gen- 
nem de to Knægtes Tilblivelse — for saa at for- 
dufte i Skyen; andre Spor var der ikke efter 
ham — ikke engang et Navn. Hvem han end 
var, havde han med guddommelig Storladenhed 
nydt Skaberstundens Sødme og unddraget sig Op- 
retholdelsen; nu tronede han et Steds uden for 
det hele i usynlig Majestæt og morede sig med 
at gøre Tilværelsen usikker for dem. Ikke engang 
Moderens Enkenavn indeholdt nogen Betryggelse; 
Nabokonerne trak blot paa Smilebaandet, og det 
syntes som om hun selv tvivlede inderst inde. 
Hun trængte til baade Fryd og Gru af en mere 
skæbnesvanger Art end det daglige Slid kunde 
afføde, og saa fik den Kraft, der havde skilt Van- 
dene i hendes lille Verden, Lov at svæve over 
det hele som en dunkel Bebudelse. Snart hang 
det dumpt over dem som noget, der naar som helst 

kunde komme og sætte de fattige Stumper paa 
Laanekontoret, snart igen var det selve Lykken 
som skulde komme hjem over Havet til dem 
alle tre. 

Til Gengæld var hun saa Haandgribeligheden 
selv for de to Drenge, det eneste de kunde stole 
paa under alle Forhold; hun var god og betryg- 
gende som Jorden der bar dem. Og Resten var 
foreløbig Tomhed, som de efter Ævne havde Lov 
at udfylde. 

De var fra Fødslen udstyret med et uudtøm- 
meligt Forraad af Taalmodighed, og mens Mo- 
deren var paa Arbejde, sad de afstivet i hver sit 
Hjørne af den gamle Sofa og gloede paa hinan- 
den med dette Udtryk af bundløs Erfaring, som 
Armoden giver i Vuggegave. De sagde ba ba 
med en hel Verden af Betoninger, pillede Stop- 
ningen ud af Sofaryggen med de smaa Fingre, og 
dunkede sig i Panden med den gamle Trsaské 
som de havde faaet at gnave Bisserne frem paa 
— altsammen for at udfylde det tomme Rum; og 
naar de ikke kunde mere, græd de sig i Søvn. 
Nu og da stak Moderen hjem om fra Arbejdet 
og saa til dem, og altid havde de gjort et eller 
andet Fremskridt i Retning af Vidunderlighed. 

En Dag havde den ældste faaet nok af at sidde 
og se til; han lod sig staa paa Hovedet ud over 
Sofaenden og rejste sig op ved Hjælp af Bord- 
benet Da Moderen kom hjem, var hans lille Isse 
tyk som en Pude — men han kunde gaa! Og 
lidt længere frem i Tiden kunde han begynde at 
rende med Aviser. 

Nu var de som sagt otte og ni Aar og havde 
allerede længe baaret deres Part af Forsørgelsen. 

Det var tilsyneladende en ganske almindelig 
Dag. Solen skinnede med en egen løssluppen 
Glæde, der gik ustyrligt igen i Boligernes Spurve- 
flokke; ellers var alt som det plejede. Klokken 
fem om Morgenen var Moderen gaaet paa Ar- 
bejde som sædvanlig; Klokken seks bankede Nabo- 
konen Madam Hygum i Væggen, og de to Drenge 
stod op og begyndte Dagen med godt Humør. 
Peter gjorde Stuen i Orden efter Natten og hen- 
tede Dagens Varer hjem for Grønthandleren, mens 
Karl var omme i Ryesgade og tog de værste 
Trapper for Aviskonen. 

Nu var Morgenpligteme til Side, og de sad i 
det trange Køkken og aad deres Fedtebrød. Frisk- 
heden var det ogsaa forbi med, de pludrede ikke 

sorgløst Og Sparkede med Benene i ørkesløs Trang 
til at være beskæftigede, men sad og hang trægt 
over Fedtebrødet — som havde de pludselig op- 
daget det meningsløse i at gaa paa. Farten var 
løbet af dém! Heller ikke det var noget usæd- 
vanligt, det samme gentog sig hver Dag ved 
denne Tid; det kom over dem som en pludselig 
Afislappelse af alting. 

Det var ikke Træthed. De var allerede godt 
hærdede, og Morgenens Anstrængelser virkede 
blot som en munter Optakt til Dagen. Der var 
Hundreder af lige herlige Anvendelser for hver 
af Dagens Timer^ altsammen med dem selv og 
det lille fattige Hjem som Formaal. En hel lille 
Verden havde de og Moderen efterhaanden skabt 
sig midt i Tomheden, dyrekøbt sat sammen af 
Affald fra det store Solsystem; den var ikke med 
i Helheden men gik sin egen Vej i Rummet — 
ved egne fattige Midler; det kostede en aldrig 
svigtende Anspændelse at holde den oppe — og 
fri af Sammenstød. I deres smaa oprakte Hænder 
bar de allerede Broderparten, og følte sig lykke- 
lige derved. 

Men nu for nylig havde en stor Haand rakt 
efter dem udefra, de havde ikke Lov at flakke 

løst om længer, men skulde ind under Systemet 
Det var første Gang de mærkede, at nogen havde 
Tanke for dem og deres, og foreløbig ytrede 
Medfølelsen sig gennem den modbydelige Tortur, 
at de hver Formiddag maatte sidde stille i nogle 
Timer paa en Bænk og indaande Støvet af, hvad 
andre havde udrettet gennem Tiderne, mens alt 
deres eget fik Lov at gaa i Staa. Dette Indgreb 
havde tilmed Krav paa at blive opfattet som en 
Velgæming. Om Eftermiddagen naar de slap 
ud, havde Arbejdet hobet sig forsvarligt op, og 
de satte paa Hovedet ud i det og skyllede Støvet 
af sig. 

De to Knægte vidste for egen Regning, at der 
var noget der hed Samfundet; det var noget i 
Retning af alle dem, der kunde planlægge Mid- 
dagsmaden for en hel Uge ad Gangen. De var 
fra første Færd paa det rene med, at de selv 
stod udenfor — og havde altsaa indrettet sig 
derefter; et dunkelt Retfærdighedsbegreb sagde 
dem ogsaa, at man umulig kunde skylde Sam- 
fundet noget, naar man havde affundet sig med 
sin Sult og sine Savn paa egen Haand fra man 
saa Lyset. 

Men bag denne uklare Viden sad en anden. 

som ikke var selverhværvet> men bundede dybere 
— og egenlig var altfor stor og uhaandterlig for 
to Smaafyre. Den var uhaandgribelig som Mørk- 
rædslen og stod som Varsko om usynlige Farer 
til alle Sider; det yar den, der fik Moderen og 
de to til at gaa langt udenom alle Velgørenheds- 
foranstaltninger og foretrække at tage sig selv til 
Rette naar de havde Kniven paa Struben. Der 
havde været utallige om at skabe denne taagede 
Erkendelse, der ikke støttede sig paa Ævner hos 
den enkelte, men ligesom svævede over deres Ver- 
den, og lod selv Barnet gennemskue Menneske- 
kærligheden i hele dens Dybde, lige ind til Spin- 
dets Bund, hvor Edderkoppen sidder og venter. 
Lige fra de kunde krybe, havde de bestandig været 
paa deres Post og modtaget Klap og Knubs ude 
fra med samme indgroede Mistillid; og de havde 
bjærget sig langt — baade været dødssyge og 
ligget paa Fælleden uden Tag over Hovedet — 
uden at det store Uhyre havde vejret dem. Og 
nu gabede det pludselig over dem, under det fat- 
tige Paaskud, at de var over syv Aarl 

Karl og Peter lod sig nu ikke saadan sluge. De 
havde deres guddommelige Viden som sagde dem, 
at det ikke var af Hensyn til deres bedste, man 

pludselig fik saa travlt med at lade dem lugte til 
Samfundets Velsignelser. Ved den ferste Lokken 
satte de væk, sky som to Føl der er født uden 
for Folden; Moderen maatte trækkes foran dem 
for at faa dem indenfor. Det blev en fortsat Skul- 
ken med paafølgende Prygl for dem og Bryde- 
rier uden Lige for Moderen; lang Tid maatte hun 
forsømme sit Arbejde og følge dem til Skole, før 
de endelig faldt til Føje — mest af Hensyn til 
hende. 

Men det var kun tilsyneladende, de overgav sig; 
de havde den svageres Forsvar at falde tilbage 
paa og gav sig straks til at ligge død. Alting prel- 
lede af paa deres tykke, uigennemtrængelige Dum- 
hed. Det var en hellig Pligt, der udøvedes mod 
de to Proletarunger, og der blev ikke sparet i 
nogen Retning; hele den moderne Undervisnings- 
kunst blev sat i Bevægelse for at to usle Smaa- 
kræ kunde leve Livets vidunderlige Gang med 
gennem Tiderne og Rummet Og end ikke dér 
behøvede de at stanse. De, som ikke engang havde 
retmæssigt Krav paa en Rugkæme af, hvad der 
voksede her paa Jorden, kunde, om de vilde, faa 
deres smaa Sjæle ført ud over alle Grænser og 
sat i Forhold til Alkærligheden og Gud selv, og 

der var en gunstig Lejlighed for dem til at til- 
egne sig Begreberne om sandt Menneskeværd. 

' Men de satte ikke synderlig Pris paa det. Der 
blev mindre at fylde i Skrutten under alt dette 
— og senere Fyraften, om ikke alting skulde 
læsses over paa Moderen; og det sysselsatte dem 
alvorligt, mens de gjorde Menneskehedens Stor- 
værker kedeligt med og rejste Jorden rundt sam- 
men med Pegepindens Spids paa Landkortet. De 
havde desuden gjort anderledes æventyrlige Rejser 
de to, ind over høje Plankeværker til Kulplad- 
seme i de mørke Aftener, naar Pladshundene var 
løse og Frosten peb ynkeligt i den tomme Kak- 
kelovn hjemmel og endnu vanskeligere Ture for 
Mad naar Moderen var syg — helt ind i det 
mørkeste Fastland. Det var defes Hemmelighed, 
selv Moderen var ikke med i den. Men den hen- 
viste dem engang for alle til sig selv og bestemte 
deres Stilling til dette ny, der i hver Mine brød 
Staven over, hvad der var to ukuelige Knægtes 
Selvopholdelse, og satte det som den højeste Ret- 
skaffenhed for Fattigmand at dø af Sult. 

De havde deres dyrekøbte Opfattelse af baade 
Lykken og Livet, den byggede de paa og var 
hidtil gaaet ud med Overskud! Ved en eller an- 

den vidunderlig Proces uddrog de Honning af 
Goldheden omkring sig og omsatte de beske Er- 
faringer i et lidt haardhændet Livsmod, der ikke 
stemmede med Budene, men til Gengæld havde 
den Fordel at være deres eget — og at der lod 
sig leve paa det 

Alt dette gemte de dybt i sig selv og satte 
den tykke Pande mod de andre. Naar Gud Her- 
ren gav Menneskene Loven eller Englen bebudede 
Frelserbamets Fødsel, sad de og gloede dumt ud 
af Vinduet, som om det var noget, der var sket 
til Fordel for de andre og ikke kom dem ved. 
De kunde se helt udslukte ud, mens det arbej- 
dede indvendig i dem med Planer til ny Ind- 
tægtskilder og Forbedring af de gamle. Man 
maatte have ret god Rede paa Byens Byggefore- 
tagender for til enhver Tid at vide Besked med, 
paa hvilken Tømmerplads der i Øjeblikket var 
mest Udsigt til at faa Spaanesækkene fyldte; og 
det krævede igen en hel Viden at afsætte dem 
med størst Fordel og uden overflødigt Rend. Der 
var nok at tage i. 

Det store vidunderlige Apparat fungerede haab- 
løst hen over Hovederne paa dem, de foretrak 
med et urokkeligt Alvor, der saa ud som Sløv- 

hed, deres eget tørre Brød for Lugten af Livets 
samtlige Goder. Der var ikke noget at stille op, 
det var jo to aandelig defekte Individer! To stak- 
kels Baggade-Idioter, som man forgæves proppede 
med den Afglans af alle Herligheder, der skal 
oplade Fattigmands Sind for den store Tomheds- 
følelse. 

I den Erkendelse faldt Plageaandeme endelig til 
Ro, og saadan omtrent var Stillingen altsaa nu. 
Der var ingen Grund til at tro den vilde forandre 
sig, og de to Drenge var for saa vidt taknemme- 
lige. De havde ikke noget imod at gaa og gælde 
for adskilligt mindre end de var, siden det var 
den eneste Maade at hytte sig og sit paa, og de 
saa fremdeles paa Tilværelsen med et fortræffe- 
ligt Humør. Det var kun lige før Skoletid, der 
indfandt sig lidt Lede — inden de fik dysset sig 
i Søvn for Formiddagen. 

Det var heller ikke anderledes i Dag. Morgen- 
maaltidet var Skellet mellem de to Tilværelser, 
og de tyggede sig stille ind under Aaget og gled 
saa ned fra Køkkenbordet Uden at spilde et Ord 
paa hvad der ikke kunde blive anderledes, laa- 
sede de Døren og lagde Nøglen ind under Maat- 

ten, tog saa det faarede Udtryk paa, og begav 
sig trevent paa Vej mod det uundgaaelige. 

Da de dukkede fra de skumle Boliger ud paa 
Strandvejen, hændte det den mindste af dem, at 
han drejede til den forkerte Side og stak i 
Rend udefter. Peter blev bange og satte energisk 
efter ham for at faa ham bragt ind paa den rig- 
tige Vej; men da han først havde indhentet den 
lille, var Retningen sat i ham ogsaa, og han 
glemte hvorfor. Solen sad deroppe og sprøjtede 
sin Glans vanvittigt ud over det hele og skød 
alle faste Forestillinger sønder og sammen, gamle 
Tærsk forsøgte at rejse Hovedet, men faldt matte 
ned; den Dag i Morgen laa saa langt borte, at 
den ingen Virkelighed kunde gøre Krav paa. 
Men udad laa Strandvejen i hvidt Støv og hid- 
sigt Solskin, pegende lige lukt ind i Æventyret 

Derude var Livet af en anden overdaadigere 
Art — Søndagene viste den Vej! Folk boede i 
Tryllehuse, der var helt omgivne af grønne Ha- 
ver, og i Haverne sad der altid Mennesker og 
spiste ved skinnende hvide Duge — og drak Vin 
til, saa enhver kunde se det fra Vejen. Kanske 
kaldte de en barbenet Dreng ind og proppede 
ham med Mad saa fin, at han maatte kaste den 

Op igen — det Vidunder var da sket før. Men 
forresten var der Stakitter med løse Tremmer i, 
hvor en gesvindt Dreng kunde klemme sig igen- 
nem og selv sørge for sin Andel i Tingen. Og langt 
ude hvor det uformelige tog fat, laa Verden selv 
som en stor Skov fuld af Dyr. Folk som kom 
derude fra havde røde Skrigeballoner med hjem 
og var altid glade. 

De to Knægte udmalede det altsammen for 
hinanden, mens de traskede af Sted. Betjenten 
ved Vibenshus tog instinktmæssig deres Signale- 
ment ind, og en stor Porthund kom uforskammet 
hen og stansede dem, mens den noterede sig 
deres Lugt. Med en lidt uvillig Grimasse stødte 
den Snuden først mod de bare Ben saa mod 
Tøjet, som vilde den slaa fast at Pjalter altid er 
fordægtige, selv naar de bæres af to blaaøjede 
Smaafyre, der kan se lige ind i Guds lyse Him- 
mel uden at misse. Dermed fik de Lov at pas- 
sere for den Gang. 

Naa, med de bare Ben var det ogsaa saa sin 
egen Sag, der var Huller paa Tæerne af Vejenes 
løse Skærver og en og anden Flænge op ad 
Skankerne; de to Fribyttere traadte paa Jorden 
med en egen Mistillid — som om den ikke var 

rigtig afsvalet endnu. Det var jo bare det, at der 
sommetider laa Glasskaar dér, hvor man satte 
Foden. 

Forøvrigt bar de deres Udhaling i frejdig 
Uvidenhed om Konsekvenserne, det saa nærmest 
ud, som de indtil videre var stolte af den. Den 
var ogsaa enestaaende i sit Slags, sammenflikket 
af hvad Moderen ved skarpt Udkig fra Herska- 
bernes Vaskekælder havde hindret i at gaa i 
Skamkassen, og hvad de to selv havde bragt for 
Dagen ude i de Fattigstes Æventyrtiave, Losse- 
pladsen ved Lersøen. 

Hovedet som det vigtigste havde Vorherre selv 
taget sig af og dækket med en tæt solgulnet 
Haartop, der midt i den skumleste Baggaard 
kunde minde om komgule Agre. Der var som 
sagt gaaet ganske alvorlige Erfaringer ind alle- 
rede, men de laa og tjente en lille gavtyveagtig 
Flamme, der hvert Øjeblik slikkede ud af Øjnene. 
Ansigterne var Jord endnu — men Jord der kunde 
le ganske henrivende; og midt ud af alt det grum- 
sede lyste to Stumper blaa Himmel som en over- 
flødig Forjættelse. 

Saadan som de plaskede af Sted i Solskinnet og 
kaade lod Støvet svuppe ud under de smaa Fød- 

der, kunde de — naturligvis inden man fik tak- 
seret dem paa Baggrund af det Bestaaende — 
ligne to purunge Guder, der sorgløst havde skabt 
sig selv af intet Og da de nu engang var der og 
fandt alle Fornødenheder beslaglagt, udplyndrede 
de selve Elendigheden og hængte hele Byttet 
paa sig. Det var ikke underligt om de følte sig 
velhavende. Dette var vel saa deres første Bedrift, 
og nu gik de frem i de skidne Trofæer for at 
erobre Dagen; deres nøgne Legemer brød hist 
og her gennem Pjalterne som ung Sol og gav 
Forestilling om vid Bane. To selvlysende Prole- 
tarunger, der ikke skyldte andre en Døjt og selv 
havde alting tilgode, to af disse Væsner, som i 
Virkeligheden ingen kender fordi de holder til 
paa de store Dybder! De var for en Stund skudt 
op til Overfladen for at lege med i Glansen, og 
selv straalede de af alle de sælsomme Farver Mør- 
ket udvikler. 

Alt i alt var de rigt udstyrede, og de vidste 
det selv; Bevidstheden gik plastisk igen i de 
smaa Kroppe. Tilværelsen havde ødslet rigeligt 
paa dem, og i et sidste Anfald af Ødselhed an- 
bragt dem paa Bunden af det hele; maaske for 

at de skulde komme i Spidsen den Dag, der 
vendes op og ned paa alting. 

De trampede ufortrødent lige ud, holdt sig saa 
vidt muligt i Støvet, der virkede som et mildt 
Omslag om de saarede Fødder, og var himmel- 
henrykte for alt hvad de saa. Der var saa rigelig 
Plads i deres Sind, hver lille Ting gik ind som 
en mægtig Oplevelse. 

Ved Hellerup opdagede de, at de var sultne. 
»Det er Landluften," sagde Peter storladent; og 
det var for en Gangs Skyld en pragtfuld Forkla- 
ring paa den ret dagligdags Foreteelse. De havde 
jo spist deres to Stykker Fedtebrød til Moi^gen 
som sædvanlig, og plejede ikke at faa noget igen 
for de kom hjem fra Skolen. 

Ved Hjælp af en Stump Staaltraad blokkede 
de en brøstfældig Automat for to Pakker Choko- 
lade, og plaskede tyggende videre; Støvet stod i 
smaa Røghvirvler op mellem deres Tæer. Med 
den sidste Bid af Chokoladen smurte de sig rundt 
i Ansigtet — det var akkurat saa godt som en 
Skalp i Fald man skulde møde Kammerater — 
og forøvrigt virkede det som Krigsmaling, en bred 
Udfordring til Alverden. Let hujende og med de 

indsmurte Fjs&s skudt dristigt frem gik de paa, 
Øjnene var begærligt ude efter mere Oplevelse. 

Der kom en vældig Bryggervogn rullende og 
hvirvlede de to Krigere ind i sin Støvhale; de 
dukkede frem igen inde under Vognens Bund, 
ridende overskrævs paa de Ølankere, der hænger 
og gynger i Jæmkættinger mellem de svære 
Hjul. Derinde hang de og gyngede halsbrækkende 
som øre Skovdjævle, og udstødte vilde Hyl der 
overdøvedes af Bjælkevognens Rumlen. Eller de 
lod overmodigt Fødderne slæbe i Støvet for at 
prøve, om de kunde stanse de vældige Heste. 
Saadan naaede de Skovshoved; dér opdagede Ku- 
sken dem og jog dem bort med Pisken. 

Paa en eller anden Maade slap de mellem 
Hjulene ned i Grøften uden at blive knust; og 
det var et storartet Held. For dér fandt de en 
Pakke Smørrebrød som en eller anden — rime- 
ligvis et Skolebarn — havde kastet fra sig. Der 
var baade med Ost og Pølse — dette var tydelig 
nok Indgangen til Slaraffenland! De slog sig ned 
paa Stedet og nød Tilværelsen; Maden delte de 
lige, men Peter forbeholdt sig som den første- 
fødte at slikke Papiret. 

Det vilde være meningsløst at sige de var 

Nexø: Af Dybets Lovsang 3 

mætte, for det havde de endnu aldrig været i 
dette Liv. Men de var nærmere ved det end 
sædvanlig, da de lidt mageligt daskede videre. 

To rigtige Vagabonder i smaat Format lignede 
de som de slentrede af Sted med løftede Skul- 
dre, Peter med Hænderne i Bukselommerne, og 
Karl, der endnu ikke havde Lommer, med de 
smaa Poter stukket ned i to tilsvarende Revner i 
Buksesømmen. Det var to mærkværdige Revner, 
hver Aften rimpede Moderen dem til, og næste 
Morgen dukkede de op igen — som vidste Buks- 
erne, at der burde have været Lommer paa det 
Sted. Det eneste der kunde være at udsætte paa de 
to Løsgængere var Størrelsen; endnu lod ingen 
Dame sig kyse over paa det andet Fortov ved deres 
blotte Tilsynekomst — men det kunde jo komme! 
Ellers flød de rigtig godt paa Elementerne og 
lod sig for den lette Sommerbrise drive derhen« 
hvor Tilfældet vilde. 

Saadan var de ved en eller anden ubegribelig 
Førelse sluppet bag om Villahaverne ned til Stran- 
den. Der stod „ Privat ** paa en Tavle dernede, 
Peter gjorde et hæderligt Forsøg paa at stave sig 
igennem det, men opgav det igen for morsom- 
mere Ting. De eneste Tavler som havde nogen 

virkelig Interesse for de to, var dem der angiver 
naar Hundene er løse; og dette var ikke nogen 
af den Slags. 

I en Fart fik de Pjalterne af og tog larmende 
det blaa Sund i Besiddelse; oppe fi*a Verandaen 
havde Villaens Damer deres Fornøjelse af at se 
de to Verdensopdagere boltre sig overstadigt paa 
Sandbunden, øre og uplejede som Gadens Spurve 
i en Vandpyt Men saa kom Husets Herre til. 
Han var Stamgæst i „Over Stalden '', og saa 
straks, at Sædeligheden var i Fare, og de to 
Drenge blev jaget bort, mens Husets Damer 
skyndsomst gjorde sig usynlige. 

Naa, Jorden havde efterhaanden vist sig at være 
over al Forventning stor, og de to havde ikke 
noget imod at tage en anden Part af den i Øje- 
syn. De trak i Pjalterne mens de flygtede, og 
begav sig udad igen. Langt ude tonede Skovene 
frem, dér vilde de ud; bare saa langt at de saa 
Dyrene og fangede et Glimt af Verdens Ende. 

Men bedst som de travede stoppede Karl op. 

„Næh, vil du bare se, Pedder!" 

Midt paa Plænen i en Villahave stod et stort 
Kirsebærtræ. Det var bugnende fuldt af Kirse- 
bær, og Spurve i Hundredevis larmede og holdt 

3* 

Styr i Træet. De lettede og kastede sig ned over 
det igen i hele Byger, kævledes og plyndrede 
løs saa Bær og Blade Addt til Jorden i store 
Duske. Det var det rene Fraadseri; man kunde 
tydelig se, at de ikke selv skulde tjene Føden. 

„De guffer ordenlig i sig/ sagde Peter og 
slikkede sig erindrende om Munden. Han havde 
selv smagt Kirsebær i Aar, Trækkemanden hjem- 
me i Boligerne købte af de halvraadne paa Grønt- 
torvet — en hel Trækkevogn fuld for et Par 
Kroner — og solgte dem igen paa Gaden. For 
et Ærende havde Peter erhværvet sig en Huefuld 
af dem, der ikke kunde afeættes paa Gaden 
heller — og de havde smagt, naa da! Det var 
hm hm med noget paa, der maatte et Smæk 
med Tungen til for at udtrykke det 

Karl havde ikke været med ved den Lejlighed 
og havde derfor ondt ved at se saa stort paa 
Forholdet — han misundte simpelthen Spurvene. 

„Det er nogle rigtige Svin,* sagde han kræn- 
ket, „de æder ikke, men ødelægger bare; hele 
Toppen har de allerede plyndret! — Mon der bor 
nogen du?* 

„Det kan du vel nok se der ikke gør, dit 
Fjols! Skodderne er jo for.* 

De fandt et lille Hul i Hækken og kravlede 
ind. Først samlede de pænt de Bær op fra Plæ- 
nen, Fuglene havde flaaet ned; de var vant til, 
at ikke noget maatte gaa til Spilde. Saa klatrede 
de op i Træet og satte sig godt til Rette. Deres 
hyggelige Pludren gik hurtig i Staa, tavse næsten 
højtidelige gav de sig hen i Sviren; den ene 
Haand samlede ind mens den anden Qælede i 
Munden — hele Nævefulde ad Gangen. De ven- 
tede med at spytte Stenene ud til en anden Gang 
naar der var bedre Tid. 

Karl holdt pludselig inde og hentede dybt efter 
Vejret, han var endnu i den Alder, hvor Tingen 
maa sættes i Ord for rigtig at være til. 

„Det er Kirsebær!" udbrød han med et for- 
tryllende Udtryk i de blaa Øjne — „naada for 

Søren! Og du, hvis nu Maven blev skaaret 

op! Saa var det ligesom med Ulven — fuld af 
Sten.« 

Saa kløede han paa igen, Peter gryntede blot. 

En Nøgle blev drejet om, og Havelaagen knir- 
kede; men de hverken hørte eller saa, de var 
for langt inde i Smovsen. 

Grossereren, hvis Familie i Aar laa ved et 
eller andet Badested, vilde bare ud og se til 

Landstedet og sit kære Moréltræ. Han bandede 
indædt, da han saa Spurvenes Hærværk; men 
huskede hurtigt, at han var Medlem af Dyre- 
beskyttelsen, og tog sig i det Det var blot et 
uoverlagt Udbrud, Ansigtet glattedes straks ud 
igen. Himlens fri Fugle, aa herregud — de skulde 
da ogsaa leve! Han brummede godmodigt mens 
han gik rundt om Træet for at fastslaa Omfanget 
af Ødelæggelsen. 

Pludselig fik han Øje paa de to Knægte, der 
sad og trykkede sig fladt ind mod Stammen i et 
vanvittigt Haab om at være usynlige. Han trak 
Øjenbrynene i Vejret og var lige ved at gaa bag over. 

„Ej hej, sikke to Forbryderspirer!* raabte han 
overdøvende — „man er nok kommet i det hel- 
dige Øjeblik! — Kan I komme ned hva', og det 
i en Fart, I Tyveknægte!" Hans Stemme lød som 
en Udluftning i stor Stil. 

Drengene gled ned fra Træet og gjorde et 
mislykket Forsøg paa at løbe deres Vej. I en 
Haandevending havde den fortørnede Mand dem 
i Kraven; han holdt ikke af at røre mere end 
højst nødvendigt ved deres Klæder, saa samlede 
han deres Haandled i sin venstre som i en Jæm- 
klo og svang tordnende Stokken over dem. 

Det var ikke hans Hensigt at tage sig selv til 
Rette, han var en lovlydig Mand og vilde lade 
Retfærdigheden om Straffen. Netop fordi han 
hadede disse smaa tyvagtige Spirer, der holdt til 
Gud ved hvor og aldrig kom til at gøre Fyldest 
efter deres Bestemmelse, vilde han ikke selv ekse- 
kvere Straffen, men blot give dem et menneske- 
ligt Ord med paa Vej til Øvrigheden og saa at 
sige fi*alægge sig Ansvaret. Det var ingen Skade 
til, om de engang i Fremtiden mindedes dette 
Øjeblik som en varmende Straale gennem al For- 
hærdelsen, og følte at Retfærdigheden egenlig kun 
var til med deres Velfærd for Øje — kun slog 
for at fi*else, som det saa kønt var sagt. 

Men de to Drenge ønskede brændende, at han 
vilde holde sin Chokoladekæft i og slaa — bare 
han dog vilde tæske dem ordenlig og ikke kalde 
paa Politiet. Pryglenes Rækkevidde kendte de 
saa nogenlunde, men de nærede en uovervindelig 
Rædsel for Retfærdigheden; det var det, der fik 
dem til at krybe rystende sammen under hans 
Greb. 

Og saadan gik det virkelig. Lykken havde nu 
engang forset sig paa de to skidt Knægte og lod 
Grossereren tale sig op til en saadan Højde, at 

han glemte alle skønne Teorier og maatte have 
Afløb paa Stedet. Og da de først havde krympet 
sig tilstrækkeligt under hans Stok, indsaa han det 
urimelige i at gøre mere ud af Sagen og lod 
dem løbe. De kunde naturligvis godt have været 
overgivet til Øvrigheden alligevel, men i Grunden 
var han Godmodigheden selv. 

At han bagefter ærgrede sig over sin utidige 
Overbærenhed, og mente den vilde føre dem 
lige lukt ind i Tugthuset engang, kunde være 
dem revnende ligegyldigt Nu var de fri, og det 
skulde vare noget, inden de igen lod sig nuppe. 

De hemmelighedsfulde Skove med Dyrene 
naaede de ikke dengang — og heller ikke Ver- 
dens Ende; det fik altsammen vente til bedre 
Lejlighed, de havde jo Tiden for sig. Foreløbig 
var der nok af stort og skæbnesvangert at pebre 
Virkeligheden med; de havde stirret ud i det 
bundløse og været lige ved at blive trukket ned, 
Retfærdigheden havde aabnet sit uhyre Gab 
efter dem. 

Og i Slaraffenland havde de været! 

Men nu vilde de hjem. 

Skrækken havde givet dem Ben at gaa paa, de 
travede flinkt afsted ved hinandens Side som et 

Par godt sammenkørte Heste. Kirsebærstenene 
føltes som en hel lille Byrde i Maven — et Pant 
paa, at det hele havde været Virkelighed. Og et 
eller andet Sted i dem sad Tilfredsheden og gød 
sig ud i Legemet. Der var ingen Grund til at 
drage den Ting i Tvivl — det havde været en 
prægtig Dag. 

PETER Nikolaj Ferdinand Baltasar Rasmussen 
Kjøng — hvis Navn efter uomstødelige Lyd- 
love, som ikke her skal opredes, i Tidens Løb 
antog Formen Nebukaneser — var en Mand der 
havde set Verden og Menneskene. 

Af Fag var han Skomager og af Blod van- 
drende Gesell. Han hørte til dem Jordens Om- 
drejning er bleven levende i, saa de partu maa 
rundt om den for egen Regning; det at gaa og 
gaa udad i det ubestemte sad ham som en Drift 
i Fodsaaleme, han vidste ikke noget herligere 
end at bryde op — ligegyldigt hvad det var fra. 
Saaledes brød han adskillige Gange op fra Lyk- 
ken, og følte sig lykkeligere derved. 

Paa sin Fod havde han vandret gennem det 
meste af den civiliserede Verden — idet han 
klart og tydeligt bestemte Civilisationen som det 
at gaa med Lærfodtøj. Han kendte de tyske Her- 
berger og de ft*anske Landeveje ud og ind, havde 
skrævet over Alperne og Pyrenæerne adskillige 

Gange, og staaet med et Ben i Svejts det andet 
i Frankrig og spyttet Langspyt ned ad de italien- 
ske Skraaninger. Paa Sicilien havde han været, 
og paa Gibraltar, og ovre i Lilleasien. 

Paa sine Farter havde han lært alle den mo- 
derne Transports Mysterier at kende» vidste hvor 
det kunde lade sig gøre at hænge mellem Hjulene 
paa en Godsvogn, og hvor man hellere skulde 
foregive at have tabt sin Billet eller appellere til 
Banefolkenes Godmodighed. Fra Gibraltar slap 
han over til Sicilien ved at skjule sig i Kabel- 
rummet paa en stor Damper. Sulten drev ham 
omsider op paa Dækket, og Turen kostede ham 
en god Dragt Prygl og endeløse Trusler om at 
blive hevet over Bord til Hajerne; men frem 
naaede han. 

Fra Sicilien skulde han have fri Rejse med en 
anden Damper til Grækenland mod at forrette 
Arbejde som Fyrbøder om Bord. Men det viste 
sig hurtigt, at han ikke forstod noget af Haand- 
teringen, og han blev smidt i Land- i Brindisi. 
Saa smurte han sine Fødder i Tælle og gik oven 
om Adriaterhavet og ned langs den anden Side. 
Det tog Maaneder, men frem kom han dengang 
ogsaa — og Tiden var jo til det samme. Kong 



TRÆKFUGLENE 47 



Nebukaneser havde noget af de vandrende Klo- 
ders Taalmod, han vandrede for at vandre, søgte 
i og for sig ikke noget — selve Farten var ham 
nok« Paa Balkanhalvøen havde han den Svir at 
blive indfanget af Røvere, og kastet t)ort igen med 
største Foragt da de havde undersøgt Beskaffen- 
heden af hans Klæder. „En Mus reddede Dyre- 
nes Konge, men en Lus reddede Kong Nebuka- 
neser, '^ plejede han at sige med sin storladne 
Haandbevægelse. 

Han tog en Sviptur til Amerika — for at lugte 
til Guldet Men nede i Kalifomien kom han hur- 
tig til det Resultat, at Guld var altfor tung en 
Vare for en rejsende Geseli, og hængende mel- 
lem Akslerne paa en Kulvogn . lod han sig skynd- 
somst transportere tilbage til New York igen. 
Herovre gjorde han tillige den Erfaring, at Ameri- 
kanerne virkelig er praktiske Folk. I Tyskland 
plejede Banefolkene at gaa og lyse ind under 
Toget med en Lygte efter Vagabonder, og saa 
blev man trukket frem og slæbt for Øvrigheden, 
hvor man gennemgik Forhør og Dom og højtidelig 
Udvisning for Misbrug af Samfundets Goder. Men 
her løb blot en Mand op og ned med en Slange 
og sprøjtede koldt Vand ind under Toget. Saa 

frøs Klæderne til Is paa Kroppen af én, naar 
Toget satte i med sin helvedes Fart, og man gik 
med Gigt i den venstre Skulder alle sine Dage. 

Fra New York prøvede han at lade sig paa- 
mønstre til København henholdsvis som Mester- 
kok og Letmatros, og da ingen af Delene lykkedes^ 
faldt han en Dag om paa Gaden ramt af et Slag- 
tilfælde. Alt hvad han havde at gøre var blot at 
aabne Øjnene lidt i det rette Øjeblik og hviske 
done. Paa det blev han bragt til det danske Kon- 
sulat, som besørgede ham videre hjem. 

Jo han havde set Livet og Menneskene! Hans 
Fag havde baaret ham over den halve Jord, i 
alle Storbyer havde han arbejdet — saa lidt som 
muligt i hver for at foa det hele med — og saa 
at sige i Forbigaaende afluret Faget hver en Hem- 
melighed. Han lavede ikke meget, men det han 
lavede var simpelthen Kunst; et Arbejde af ham 
kunde kendes blandt tusend andre saalænge der 
var en Trævl af det; han kunde ikke røre ved 
en Bunke Lær, uden der blev Udstillingsarbejde 
af det. 

Han maatte med et Smil tænke paa den 
hjemlige Fedtebutik; men nu skulde der komme 
Gang i Støvlerne, for nu var det hans Agt at 

slaa sig ned hjemme og gøre sin Verdenserforing 
frugtbringende, i Overensstemmelse med Ordet 
at man skylder sit Fædreland det bedste af sig 
selv. Og det første han gjorde efter at have 
ranglet en Maanedstid for at vænne Maven til 
de hjemlige Næringsmidler, var at tage Arbejde 
paa et Værksted. 

Men Kong Nebukaneser var vant til at bevæge 
sig i det store Rum, efter store enkle Love. Paa 
sine Vandringer havde han lært at overflødiggøre 
og skyde ud af Oppakningen; Livet havde grun- 
dig lært ham, at det meste af hvad Hjemmet 
masede med var overflødig Baggage — og nu 
stod han her med sin enestaaende Ævne til at 
simplificere. Hele det Apparat en dansk Skoma- 
ger sætter i Bevægelse, naar han skal begynde 
et Arbejde, maatte forekomme en Mand komisk, 
der mere end én Gang havde siddet paa en 
Grøftekant og lavet første Klasses Arbejde — 
— kun udstyret med en Syl, en Kniv, lidt Risp 
og et knækket Stoleben til at pudse efter med. 

Han solgte derfor rask væk af Værkstedernes 
Overflod, hvor han kom frem; men skønt Ar- 
bejdet gik lige godt fra Haanden for ham, holdt 
Mestrene ikke af det men trak fra i hans Dagløn. 

Nexø : Af Dybets Lovaang 4 

Og han blev jaget paa Porten og truet med Politi 
oven i Købet 

Saa gav han sig til at arbejde paa Logi» og 
her udstrakte han sin Forenkling af Værktøjet ti! 
Materialerne ogsaa. Kong Nebukaneser vidste der- 
ude fra hvad Pap var værd, og af det nøje til- 
maalte Lær Mestrene udleverede til et Stykke 
Arbejde, kunde han ha en ubegribelig Bunke 
tilovers. Det solgte han, og fbrlængede derved 
sin Blaa-Mandag til Onsdag Aften. 

Blandt sine Kammerater hed han et Geni, og 
det betød saadan noget som en, der kan lave et 
enestaaende fikst Stykke Arbejde i en lynende 
Fart — og saa at sige af ingenting. Men som 
forresten elsker Lediggang og Sult og smaa Klare 
over alt andet i Verden. 

Kong Nebukaneser var ubetinget et Geni. 
Naar han arbejdede, saa arbejdede han; der var 
ikke flere Tommelfingre end der skulde være. 
Et Hyl og en blaa Flamme — vupti! to Par 
Damestøvler og Fyraften Kl. 5. Bagefter ranglede 
han sin dobbelte Dagløn op, sov Rusen ud paa 
en Bunke Brosten eller bag et Plankeværk — 
og kunde tage fat paa Arbejdet igen næste Mor- 
gen om galt skulde være. 

Men det gjorde han tilpas nødig, han foretrak 
at smække tre Par paa én Dag fremfor at arbejde 
to Dage i Træk. 

Mens han arbejdede, sansede han ingenting; 
men naar han rettede Ryggen for at slaa sig 
løs, kunde det hænde han opdagede, at han var 
ene. Gang efter Gang dukkede det grinagtigste 
af alle Fænomener op, at Folk ikke havde Tid 
— Herren hjælpe mig, ikke Tid til at rangle! 
Han begreb det ikke, men det var saadan alligevel. 

Det var ustyrlig komisk, og det varede noget, 
inden han fik lét færdig og opdagede at han var 
en ensom Mand. Kammeraterne havde simpelt hen 
ladet ham og hans Urokkelighed i Stikken og Qær- 
net sig — lidt slukørede maaske — for ikke at 
være bagefter Tiden. De var blevet Nytteborgere, 
smaa Bedstemænd med lidt Mave og et morder- 
ligt politisk Ansvar. De travede til Arbejde Kl. syv 
Morgen og forlod det igen Kl. seks — han kunde 
have stillet sit Ur efter dem, om han havde haft 
noget Aftenen anvendte de til politiske Møder. 
Gifte sig gjorde de ogsaa, og Søndag Eftermiddag 
trak de af til Cirkus med Kone og Børn. Det 
kaldte de at sparke til Trædemøllen — ptøjl 

De der slog Skæve, var ikke længer Folk af 

4» 

hans egen Slags, der trængte til at ha de Buler 
rettet ud, Arbejdet gav; den storslaaede Rangel 
gled mere og mere over i Hænderne paa pro- 
fessionelle Bøller. Og Kong Nebukaneser var ingen 
Bølle; han var bare en tn Mand, som tiUældig- 
vis havde været ude i den store Verden og set 
sig om, mens Kammeraterne trak i Slavetrøjen. 

Naa dem om det — vilde de lade sig tronune 
sammen paa Fabrikker og store Værksteder paa 
Klokkeslet, saa værsgod! Kong Nebukaneser blev 
ved at arbejde paa Logi, der hjalp ingen Hen- 
vendelser — han var sin egen Mand. Han skulde 
ikke have noget af at have en Formand til at 
gaa og se sig paa Fingrene. Og være Medlem af 
Fagforeningen og ha det hele dirigeret for sig 
lige til den Luft, man maatte indaande — nej 
fej for Pokker! 

Kong Nebukaneser var Mand for at ordne sit 
selv, han vilde have Lov til at gøre tre Dages 
Arbejde paa én Dag — og brænde den af de 
to følgende. Sin Priskurant skulde han nok selv 
haandhæve. En Dag erfarede han til sin usigelige 
Haan, at Fagforeningen havde faæt Hjemme- 
arbejdet forbudt. »Mig kan de ikke æd^'' sagde 
han og blev ved paa sin Maade. Og takket være 

hans Dygtighed fondt Mestrene ham, naar der 
var noget særligt paa Færde. 

Men de kunde kun anvende ham i Smug, og 
til daglig Brug fbretrak de de ordnede Forhold. 
Hos Kong Nebttkaneser vidste man aldrig, om 
man var købt eller solgt; det hændte at Fanden 
C6r i ham midt i et presserende Stykke Arbe|de 
til en eller anden Højhed. Og Kong Nebukaneser 
kunde heller ikke leve af Luft, mens de Par No* 
tabiliteter Danmark kunde stille paa Benene, sled 
Bundene ud af deres Støvler. 

Som alle Genier kom han en Dag til det Re- 
sultat, at Forholdene herhjemme var for smaa! 
Der var ikke andet at gøre end endnu engang 
at vende sit lurvede Fædreland Ryggen. Han 
havde bevaret den store Verden i sig og tænkte 
altid paa den med taknemmelig Glæde. Og han 
kastede Fortøjningerne los. 

Men han kom ikke i Drift saadan som i gamle 
Dage, da han ligesom Fuglene havde Lufttræk 
i Knoglerne og døjede med at holde sig paa 
Stedet. Slyngkraften var gaaet af ham, nu vir- 
kede bare Tyngden og bandt ham til Jorden. Han 
begreb det ikke, men det var saadan; det kostede 

Anstrængelse nu at komme i Skub — som det liør 
havde kostet Anstrængelse at dvæle. 

Man fløj ikke saadan ud paa maa og ha mere 

— man satte sig pænt hen og tænkte over Spørgs- 
maalet og overvejede. Jordens Omdrejning hvirv- 
lede ikke længer Bjærge og Floder og hvide 
endeløse Landeveje gennem hans Hjæme; om 
man kunde holde til Turen — det var nu Spørgs- 
maalet For der stilledes visse Fordringer — 
navnlig til stærke Ben, og Maven skulde helst være 
noget af en Skærveknuser. Men det var efter- 
haanden blevet smaat bevendt med begge Dele. 
Og saa denne Følelse af Tyngde i al Alminde- 
lighed — som om Jorden sugede en til sig! Nej, 
den store Verden med dens evige Uro og Spæn- 
ding fristede ham ikke længer, han var blevet 
bange for at give sig ud i den. Han var træt og 
trængte til Ro. Saadan lidt Hjem med lind kogt 
Mad og Stuer og varme Kla^ier og en ren Seng 

— det var det med Skam at melde hans Hu 
stundede imod. 

Han prøvede at realisere det og hutlede sig 
igennem et Aar eller to ved at lade sig for- 
sørge af et aandsfattigt Kvindfblk, der levede af 

tilfældigt Sjov. De skændtes altid, undtagen naar 
de begge var fulde. 

Men saa var han ogsaa grundigt kureret for 
alt hvad der hed Hjemmets Hygge og Familiens 
Skød; det maatte de andre gæme beholde i Fred 
for ham — nu vidste han hvad dét indeholdt! 

Han prøvede at tage Faget op paany; men nu 
var der uigenkaldeligt spærret for en Løsgænger 
som ham. Saa endelig besluttede han sig til lige som 
Oldtidens Store at lade sig bespise paa det Of- 
fentliges Bekostning, og bankede paa Porten til 
det Prytaneion, der ligger paa Aaboulevard mellem 
Ørstedsvej og Svineryggen. 



Her spærrede man ham straks inde og gav 
ham Syl og Begtraad i Haanden. Men Kong Ne- 
bukaneser var ikke kommet her for at paafiaire 
Samfundet en ufin Konkurrence; heller ikke havde 
han gjort Oprør mod en ordnet Arbejdstid og 
fast Værkstedsreglement for at sidde som en 
klippet Slave paa Lemmernes Arbejdsstue og faa 
sin Times Friluftstur i Gaarden — i aftalt Tempo 
og Fangedragt. Han elskede Friheden endnu høj- 
ere end sin Kunst, og Gigten i Skulderen i For- 

ening med en tel Rysten paa Hænderae, der 
gjorde ham det plat umuligt at holde Knivspidsen 
borte fra Overløret, bevirkede, at han blev er- 
klæret umulig som Fagmand. 

Han kom til at tilhøre det lette Korps, der be- 
væbnet med Kost og Skovl hver Dag sværmer 
ud over Byens Broer og Torve. Her gik han og 
lod Kosten glide mageligt hen over Brostenene, 
mens Spurvene tumlede viltert i Opféjningen og 
Livet pulserede om ham i rastløs, febrilsk Jagen. 
Han iagttog det hidsige Jag med et mildt sindigt 
Smil som den, der ved, hvad det gælder, men 
har sit paa det tørre. Han havde levet og været 
med trods nogen af dem dér han, derfor fristede 
det ham heller ikke mere. Kun naar han saa en 
Gadearbejder skræve over Sten- og Jorddyngeme 
hen til sin Trøje og tage en lille klar Flaske 
frem og kysse den, kunde der gaa et lille Stik 
igennem ham og en Længsel efter lignende Kær- 
tegn. Men ellers havde han det godt, rigtig godt, 
og misundte ingen — ikke en Kæft! 

En Eftermiddag Kong Nebukaneser gik og 
fejede paa Højbroplads, hensunken i stille lykke- 
ligt Velvære, saa han noget, der rev hans filo- 

sofiske Hjærte ud af dets Ro og fik det til at 
hamre og skælve -^: 

Oppe fra Købmagergade kom et Fruentimmer 
sjaskende ned langs Torvet og videre ud efter 
Børsen. Hun havde en sortlakeret Straahat paa, 
dens Skygge havde sluppet Pullen foroven og red 
gumpende paa hendes Næseryg, saa hun tittede 
frem over den som gennem et Visir; forresten 
smækkede hun sig med Resterne af et gammelt 
fransk Sjal, et tyndt slunkent Skørt og Bruneller. 
Kinder og Næse stak rundt frem som tre røde 
overskaame Løgæbler. Hun hældede stærkt for- 
over og vrikkede koket med Kroppen. Brunei- 
lerne løftede hun ikke, men strøg dem langs Bro- 
stenene. Hans fagdannede Blik sagde ham straks, 
at det var for ikke at tabe dem — Overlæret 
var revnet paa dem begge to. 

Og hans vildt hamrende Hjærte sagde ham 
at dette var Malvina — Damen! hans sidste 
— og eneste store — men ogsaa ulykkelige Kær- 
lighed. Hende, der havde delt sit Leje og sin 
Snaps med ham; hende han havde pryglet og som 
havde pryglet ham igen — alt eftersom de var 
fulde til; hende han tog saa oprivende en AEsked 
med den Dag de efter moden Overvejelse ban- 

kede paa — hun til den kvindelige, han til den 
mandlige Afdeling! 

I Dag havde hun altsaa Udgang og gik ud paa 
Livet — Majvina, der fra sin Konfirmation til 
sit attende Aar havde været en affældig Greves 
Elskerinde! Malvina, der kunde være saa dannet 
i sin Hæshed og smagte en Kende af alt, fra 
Hoffet til Rendestenen! — det eneste Væsen han 
havde truffet, der ligesom han selv havde noget 
af den store Verdensomdrejning i sit Blod! 

Og nu gik hun ud paa Livet! 

Der vaagnede i ham en ustyrlig Trang til at 
være med endnu engang — blot slaa en eneste 
Skæv! og han var lige ved at smide Kosten og 
raabe til hende, at hun skulde vente og tage 
ham med. Men saa skød et Glimt af hans gamle 
Aandsnærværelse op i ham, han tabte Kosten og 
blev helt bleg, vaklede hen til Opsyn Petersen 
og spurgte, om han ikke kunde liste hjem lige 
saa stille, han havde saa ondt i Hjærtekulen. 

Opsyn Petersen der vidste, at Kong Nebuka- 
neser ikke havde noget højere Ønske end at 
blive paa Fattiggaarden alle sine Dage, saa fiørst 
tvivlraadig paa sit Ur, dernæst hen paa den Be- 
tjent som regulerede Vognfærdslen »under Uret**, 



TRÆKFUGLENE 59 



endelig paa den syge. Han saa virkelig foruro- 
ligende daarlig ud. 

»Tror du ogsaa, du kan bjærge dig hjem paa 
egen Haand?** spurgte han. 

,Aa jo! Men hvis at det havde været en Tiøre, 
saa kunde jeg have kørt lige til Porten.* 

„Snup saa Omnibussen da!"* 

Men Kong Nebukaneser fik ikke Omnibussen, 
han var for afkræftet til at skynde sig. Saa vak- 
lede han over til Thorvaldsens, hvor Sporvognen 
holdt Den satte sig imidlertid i Bevægelse, og 
han fulgte efter den i forpint Trav og vinkede 
anstrængt til Konduktøren. 

Opsynsmand Petersen rystede betænkeligt paa 
Hovedet. Det maatte staa galt til med Nebuka- 
neser, naar han troede han kunde løbe den Elek- 
triske ind. Naa, men dér kom en anden Spor- 
vogn, der var nok af dem. 

Da Kong Nebukanesers Beregning sagde ham, 
at han havde Husene mellem sig og Opsynet, 
sagtnede han Farten og drejede fra Stormbroen 
ned gennem Slotsgaarden. Det galdt om ikke at 
blive mistænkt og snuppet paa Munderingen, og 
bag Børsen købte han en vældig gul Konvolut 
til 3 Øre og en Avis til 2. Resten af Tiøren gik 

til Skraa, han skraaede ikke selv, men kunde au 
engang ikke fordrage at have Penge paa Lom- 
men. Bagefter iiaidt det ham ind, at han kunde 
give Skraaen til Kammeraterne; og lidt senere 
igen kom han i Tanke om, at han kunde have 
faaet en Mælketoddy for de Penge. Men han var 
ikke den Mand, der begræd gjort Gæming. 

Avisen blev lagt i Konvolutten for at fylde, 
og med denne varsomt under Armen vandrede 
han udad, stram som en Ordonnans i et betroet 
Ærende. Betjentene paa Knippelsbro skelede efter 
ham, men han gik sin Gang med den Tryghed, 
en god Samvittighed giver. 

Han flakkede lidt om i Smaagademe bag Kri- 
stianshavns Torv, indtil han fik Øje paa Malvina, 
der forsvandt ind ad en Gadedør langt nede i 
Dronningensgade, i et Hus, der bestod af lutter 
Vinduer. Han var straks med og gik lige op paa 
anden Sal og hen ad en lang bælgmørk Gang, 
hvorfra Døre til begge Sider forte ind til Et- 
værelses Lejlighederne. 

„God Dag Dame,* sagde han højtideligt, da han 
hørte Lyden af hendes Kla^ier i Mørket. Han 
tog hende i begge Ører og gav hende et bredt 
Kys. 

»Uf, hvor du forskrækkede mig, lille Neser! 
Det ku jo godt ha væt et fremmed Mandfolk i 
den Belysning/ sagde hun koket 

„Er det Arveprinsen man søger, lille Dame? 
Du kan godt tro, at han er verfet* 

»Nej, for jeg hørte ham græde lige før. Men 
der er ingen Nøgle i Døren. '^ 

Kong Nebukaneser undersøgte med kyndige 
Fingre Lukket og kiggede gennem Nøglehullet 
»Den er svært saa lige til," sagde han dæmpet 
— »havde man bare haft en Stump Staaltraad.** 
Et Øjeblik stod han og overvejede, saa listede 
han nogle Skridt ned ad Gangen til en Dør, hvor 
en Kvinde skældte og nogle Unger skraalede, 
pillede Nøglen ud og kom tilbage. Den passede 
storartet 

»Du er en Svend, Neser,* sagde Malvina kæ- 
lent 

»Næ, for Ejeren er en fedtet Lus, som kun 
har Raad til at lade lave én Slags Nøgler til 
hele Kasernen,* svarede han beskedent og satte 
Nøglen lige saa lydløst tilbage. — »Det er, hvad 
han er.* 

»Aa du,* sagde Malvina og fattede ham dan- 
net over Fingrene, der var endnu en Qæm Duft 

af Grevinde over det — »du skal altid spøge 
med det væmmelige. Vi paa vor Afdeling skifter 
nu hver Uge, vil jeg bare sige dig.*" 

Kong Nebukaneser forstod hende ikke; naar 
hun var rigtig fin, gik det undertiden i Taage for 
ham. Men han vidste, at Oprindelsen til hendes 
Dannelse var ægte nok. „Dame — I* sagde han 
og holdt højtideligt Døren aaben for hende. 

De kom ind i en lille Stue med magre halv- 
andet Fag Vinduer; det manglende halve Fag 
hørte til Køkkenet, der maalte to Alen paa hver 
Led og var skilt fra i Stuens ene Hjørne ved en 
Skillevæg. I den derved opstaaede Alkove kunde 
en gammel Træseng lige faa Plads; Sengen var 
fuld af Pjalter, og Rummet under den optoges af 
Flasker. Ved den modsatte Væg stod Halvdelen 
at et Bord paa sine to Ben og lænede sig mod 
Væggen, og under Vinduet stod en skidden Kurve- 
vugge med et halvaars Barn, der laa paa Siden 
og sov med en Gardintøjs-Sut strittende ud af 
Munden. Sutten fortsattes i en lang Gardintarm, 
der hang i vaade mørke Klumper — kasserede 
Sutter — helt ned til Gulvet. Barnet trak Sutten 
langsomt ud og ind i Søvne; saa løftedes hele 
den tunge Række og sank igen — det lignede 

Klunker. Den ubrugte Ende af Gardinet var slaaet 
op over et Søm. 

En Dreng paa to-tre Aar var anbragt paa 
Værelsets eneste Stol henne ved Vinduet, saa- 
ledes at han kunde se ned paa Gaden; han var 
bundet fast til Stolen, i Vindueskarmen foran 
ham laa nogle akavede Fedtebrødsskorper. Da 
de kom, sov han med sit tunge Hoved hængende 
dødt ned til den ene Side, hans sps^e Aande- 
dræt lød som bløde Fløjt. Han slog et Par store 
Øjne op og gloede paa dem. 

»Aa Herregud Dængse, Dængse dog!* raabte 
Kong Nebukaneser med overhenrykt Fistel og 
strakte teatralsk Hænderne frem. „Kan du kende 
din kødelige Far hvad?*" 

De løste ham i Forening, og Malvina fik ham 
paa Skødet for at rense ham lidt. Imens travede 
den lykkelige Fader rundt om dem og gav sin 
Henrykkelse Luft i smaa Udbrud: »Det klær dig 
Tøs! — Det klær dig morderligt og være god 
ved ham! — Du sku bare selv ku se, hvor det 
klær dig!*' 

Den lille lod sig tumle med uden nævnevær- 
dig Sindsbevægelse, med en egen død Ro; han 
trak Vejret tungt og hørligt og lod sig ikke i 

mindste Maade mærke med, at nogetsomhelst 
gjorde Indtryk paa ham. Det saa ud« som havde 
han engang for alle besluttet ikke at tage Parti 
her i Verden. Der var noget søvntungt over ham, 
han hjalp ikke til ved nogen Bevægelse« trak bare 
Vejret med sin tunge snorkende Lyd« der godt 
kunde høres som om han spandt af Velvære. 

»Han gør sig tung«"* sagde Malvina, » — det 
er af bare Kælenskab. Og vil du se hvor han er 
godt i Stand« Neserl"* 

»Det er Synd at sige« han er meget sludre- 
vorn«'' sagde Kong Nebukaneser tankefuld. »Gud 
ved om han kan sige noget? — hvor gammel 
er 'et nu han er?" 

»Tre Aar« Neser — han er fyldt! Men Gud at 
du kunde glemme det!"* 

»Ja hvad — et Mandfolk maa have saa mange 
vigtigere Ting i Hovedet "* Tre Aar — naa saa 
var der jo Tid nok til at faa sagt hvad der skulde 
siges — selv om han skulde blive Rigsdagsmand. 
»Han kan komme til at snakke Fanden et Øre 
af endnu. — Har du forresten tænkt over« hvad 
han kan blive til naar han bliver stor?* 

»Gud nej!* udbrød Malvina forskrækket 

»Da er det vel ellers nok saa vigtigt som no- 

get andet! For ser du, der er jo Stof i saadan 
en lille Klump — Menneskestof som det saa 
kønt hedder. Hvem ved, kanske han sætter sig 
over Skrævs paa hele Kagen? — det kunde nu 
være storartet at opleve den Dag/ 

,Ja jeg tror nu, han bliver Konditor,** sagde 
Malvina i Tilslutning til Ordet Kage — hun holdt 
ogsaa af Slik. 

Kong Nebukaneser gjorde en fortvivlet Gri- 
masse. 

,Jeg siger det ikke for at fornærme dig Dame 
— men der er ingen Fantasi i jer Fruentimmer. 
Nej Haandens Arbejde er det forbi med! Eller 
har du kendt dygtigere Haandværker end Kong 
Nebukaneser? — og hvad havde han for det? 
Nu er det Hovedet det kommer an paa — den 
staar paa Forstand i vore Dage ser du! Og Ho- 
ved det har han sku nok af — det lille Gæte!** 

Kong Nebukaneser havde omfattet Barnets Ho- 
ved med sine store Hænder. „Er der Hævelse i 
Bolledejgen — hvad Dængse?** sagde han og lo 
gennem Taarer. Tankerne om Barnets store Frem- 
tid havde grebet ham, saa hans Hænder rystede. 
„Ikke et Suk siger han, eller saa meget som 
klipper med Øjnene — der er Karakter i Knæg- 

Nexø: Af Dybets Lovsang. 5 

ten! Og ved du hvad Malvina, jeg kan fele hvor 
det arbejder her oven i hans lille velsignede 
Krukke. Det er Forstanden der allerede har 
travlt — han blir god siger jeg dig! Og vil du 
se hvor urokkelig han er! akkurat som en lille 
Vorherre der kan det hele udenad! Der hænger 
nok ingenting f6r højt dér!"* 

Kong Nebukaneser tav og stod og smaafløj- 
tede, med Blikket ude i det ubekendte. Opsuget 
som han var af det fjæme hørte han ikke, at 
Malvina bad om hans Lommetørklæde — han 
havde forresten heller ikke noget Derude i Frem- 
tiden gik hans egen Tilværelse igen, men større 
og mere vellykket. Kong Nebukaneser havde selv 
slaaet Rekorden, men i noget der allerede var 
dødsdømt; han havde sejret de hundrede Gange, 
men som nogen Sejrherre følte han sig ikke. 
Men naar Dængse voksede til, vilde der blive 
Spænd i Gaden. Han kunde sanse Koget og 
Mudderet, og han havde været tilstrækkelig i 
Skuddet selv til at føle Svimmelhed paa Dæng- 
ses Vegne. 

Saa gav Fjæmet ham varsomt tilbage, med et 
Suk havnede han paa Jorden, og opdagede at han 
var tør i Halsen. Han slog nogle urolige Slag og 

havde Blikket forskende i Krogene. „Gud ved, 
hvordan Vinkælderen har det?^ sagde han, trak 
Flaskerne frem under Sengen og holdt dem op 
mod Dagslyset. „Tomas — tomas over hele Linien ; 
den var sku slunken! Du, tror du ikke, din Sø- 
sters har Kredit her i Nabolaget?" 

Malvina rystede blot paa Hovedet; hun havde 
travlt med at pille Bobber ud af Drengens Næse 
med en Tørklædesnip. 

„Men Herregud, de er jo Levemænd! Hun 
gaar dér og tjener Føden til dem, og han har 
sine 16 Kroner om Ugen og kan kæve op hver 
evige Øre a'! Og saa skulde de ikke have Kre- 
dit paa en Draabe Sprut ?'' Det var ikke til at 

begribe en saadan Meningsløshed. „Dængse, 

kan du saa sige Far? nu er du jo køn foran i 
Ansigtet! — Jeg tror Gud hjælpe mig, han lig- 
ner os begge to. Dame — det kommer der af 
at være enige i alle Dele." — Han slog et Slag 
ind i Køkkenet der ikke var større end et al- 
mindeligt Bord: „Vand har de alligevel Raad til 
at holde, de Flottenhejmere — ah!** Saa var han 
over Gulvet igen: „Dængse, kan du saa sige 
Far? — Naa giv mig et Trykkys Tøs! Det klær 

5* 

dig Og holde en lille paa Skødet — du sku bare 
selv ku se!" 

Men Malvina surmulede: «Du skal altid sitte 
ned paa min Familie, og dog har de været saa 
storartede mod Dængse og beholdt ham for slet 
ingenting." 

„Naa ja hvad — de er gode nok for sig og 
være," sagde Kong Nebukaneser forsonligt. „Bare 

ikke højhælet Malle! Dængse!" han rodede 

i Vestelommen for at give Drengen noget og fik 
fat i Skraaen. Saa for den Lede! dér kunde han 
have købt noget til Drengen for den tyvebrændte 
Femøre — Fløde for Eksempel; Fløde var ikke 
en Døjt for godt til saadan en Prins! Han drev 
ind i Køkkenet igen og gav sig til at rode rundt 
paa Tallerkenrækken i et eller andet vanvittigt 
Haab. 

Pludselig lød der et lille overrasket Fløjt, under 
en af Kopperne laa en Tiøre stukket til Side. 
Kong Nebukaneser kom ind med festlig dansende 
Bevægelser. „Aa hør Malvina — Himmeltøsl 
spring ned efter fér fem Øre Fløde til Arveprin- 
sen, og tag Fusel for Resten af Pengene! Du 
kan sige det er til en syg, saa faar du bedre 
Maal." 

Intet Menneske i Verden kunde gøre for, at 
Malvina tog Brændevin for alle Pengene — hun 
selv allermindst. Dels var nemlig Fløden sur paa 
denne Tid af Dagen, dels havde de ingen, og 
endelig kunde man ikke faa Brændevin for min- 
dre end ti Øre. Kong Nebukaneser var heller 
ikke den, der kom med Bebrejdelser efter at 
have hørt disse alt i alt fyldestgørende Grunde; 
og Dængse var allerede saa meget Mandfolk, at 
han følte sig tilstrækkelig skadesløsholdt ved et 
Par smaa Stænk paa en Skorpe. 

Men da Kong Nebukaneser havde nydt Drik- 
ken, skete der det med ham, at Hjemmets Hygge 
forduftede; der var ikke længer den rolige Til- 
fredshed ved at dvæle i den samlede Families 
Skød, hvert Øjeblik var han henne ved Vinduet 
og kiggede ud. Lidt af det gamle Sving var kom- 
met op i ham, han følte sig levende endnu og 
trængte til at friske den lidt op for egen Reg- 
ning — tage Tilværelsen i stiv Arm for at sige 
det paa en pæn Maade. 

Det var en sjælden smuk Dag, en af de faa 
Dage hvor Solen sejrrigt sprænger den Røgtaage 
der hviler over Byen, og vælter Strømme af Lys 

ned over Gaderne. Ovre mellem Voldens Trær 
saas Himlen bedaarende blaa; Rummet hvilede 
hen i den klareste Ro, uden Stof eller Grænser; 
det var som at se ind i den letfarvede Uende- 
lighed. 

Kong Nebukaneser skuttede sig. »Man burde 
fejre saadan en Dag,** sagde han, „og ikke sidde 
her og kukkelure; Dængse er ogsaa søvnig du. 

Jeg tror jeg vil ud og røre Lufferne lidt. 

Blot man kunde have rejst lidt Mønt.** Han sagde 
det med et Suk og kastede et prøvende Blik 
rundt i den tomme Lejlighed. 

„Du kan da ikke vise dig offenlig i den Mun- 
dering!*' sagde Malvina. 

„Nej, man skulde jo helst være civil, men der 
er Tøj nok i Garderoben — Guds Velsignelse af 
Kiær!« 

De undersøgte Sengens Indhold og valgte en- 
stemmigt det mindst pjaltede Par Bukser og Re- 
sterne af en brun Overfrakke. Kong Nebukaneser 
trak i Stadsen og smed foragteligt sin Lemme- 
dragt i Sengen. 

„Naar du nu blir næstet lidt, saa er du jo 
helt fin,** sagde Malvina og strøg kærtegnende 
ned over ham. 

^a det er slet ikke saa skeløjet, *" sagde han 
henrykt »Men Strømperne bliver vi ligegodt nup- 
pet paa." 

„Du maa synke Bukserne ^Neser.** 

„Det kan bare ikke gøre det af! Men hvad, 
man har jo Lov at gaa med bare Ben i Træ- 
skoene Sommerdage/ 

„Saa vil jeg ved Gud ikke gaa med dig. For 
der er nok, at jeg kan faa og føls med!*" 

„Tror du maaske det var mit Alvor?** sagde 
han hastigt. „Saa vidt er det vel heller ikke kom- 
met med os.** Han gav det stort nok fra sig men 
blev alligevel staaende raadvild. 

„Du skulde prøve Pulterkamrene,** henstillede. 
Malvina. 

„Det var vel ogsaa nok det jeg stod og tænkte 
paa,** svarede han behersket for ikke helt at 
miste Overtaget over Damen. Men i en Fart var 
han ude af Døren og kom lidt efter tilbage med 
en skabet Cylinder og et Par opslidte Fjederstøv- 
ler. „Sikken et Par Gagakker!** sagde han og 
viste dem triumferende frem. „Det vil sige, de 
er jo syt som et Svin — men det er dog altid 
pænere end Træsko! For er der noget jeg hader. 

saa er det Træsko. De ruinerer Faget, og sikken 
en Gang KlumpEøidder de laver!* 

Klæderne sad paa ham som sammenkrøllet Pa- 
pir der er foldet ud igen. Men de to havde kun 
Øje for Flængerne, og Malvina ledte forgæves 
efter Naal og Traad. Den lille i Vuggen begyndte 
imidlertid at røre paa sig og skrige, og det maatte 
snart være ved den Tid Søsteren kom hjem. Med 
mange Kælenavne anbragte de igen Dængse ved 
Vinduet og fortøjede ham til Stolen, for at han 
ikke skulde styrte ud. Ja der kan Dængse sidde 
og se paa Himlen og have det rigtig rart," sagde 
Kong Nebukaneser og klappede ham varsomt paa 
det tyndhaarede Hoved. Men Dængse foretrak at 
sove, han lod Hovedet falde tungt ned til Siden 
og begyndte igen paa sin bløde Piblen. 

Den lille var vred, hun havde spyttet Sutten 
ud, og spændte arrigt den nøgne Mave i Vejret 
mens hun skreg. Hendes lille Legeme dannede 
en hel Bro. 

»Hun er sulten det Skind, ** sagde Kong Nebu- 
kaneser og saa sig raadvild om — „se bare hvor 
hun slaar Fægt med Maven. Vilde du gæme have 
lidt hældt paa din lille Mavse hvad?*" han klap- 
pede hende lidt sky paa den lille spændte Tromle. 

Saa tog han den tomme Flaske og holdt under- 
søgende op mod Lyset, ikke saa meget som et 
Stænk var der lævnet, den sidste Draabe var 
rendt af paa Dængses Skorpe. 

„Ja det er nu Synd,*" sagde Malvina — «om 
ogsaa det ikke er ens egen, er det alligevel 
Synd.*" Hun pillede lidt Brødrester sammen og 
tog den værste Tørhed af dem under Vandhanen, 
inden hun vovede sig til med Gummerne. Saa 
spytæltede hun det til en jævn Dejg og knyttede 
det ind i Gardintarmen oven for det øvrige. Un- 
gen tav og gav sig blundende til at hive op og ned 
i Religheden med sit lille Sugeværk, uden at 
ænse at hun havde faaet en Klunke mere at sætte i 
Bevægelse. 

Kong Nebukaneser stod og saa lidt paa hendes 
ufortrødne Slid. »Hun er et morderligt Jæm til 
at tage fat allerede,* sagde han grundende — 
„hun bliver god engang du I Naada — jeg vil 
nødig være det Mandfélk der kommer paatværs 
af hende. — Men skulde vi ikke tage og klippe 
alt det gamle Juks væk? det er Synd hun skal 
ligge og slide i hele den Menage.** 

„Nej, lad hellere være du — maaske Søster 
vil bruge Gardinet igen,** svarede Malvina. 



74 TRÆKPUOLBNB 



De drev ned ad Gaden efter bedste Beskub, 
Malvina havde faaet sin Neser under Armen og 
traadte saa let i Fortovet „Det skal være et godt 
Sted du tager os hen — ikke i nogen Snask, 
vel? — Der er jo nok af Steder du kan tage os 
hen.** Hun snakkede med en Overbevisning, som 
fik Kong Nebukaneser til at føle sig helt fattig. 

Forresten lod hun helt og holdent ham raade 
for Vejen, kastede kun nu og da forelskede Blikke 
op paa ham og gik ellers med Øjnene ærbart i 
Jorden — fordi det var saa længe siden hun 
havde haft Mandfolk paa, at det godt kunde være 
første Gang. Helt undselig var hun som en ung 
PigG) og det var dejligt! I Smug kunde hun 
alligevel holde Øje med Butikkerne, hvor Folk 
stod og strakte Hals efter dem. Kong Nebukane- 
ser tog sig prægtig ud i høj Hat, og hun vidste 
de var et kønt Par. 

,Jeg ved godt hvor du tager os hen,** sagde 
hun lyst og hang sig tungt paa hans Arm. Men 
hun vidste det ikke og brød sig haller ikke om 
at vide det; hun sagde det blot for at give sin 
blinde Tro paa ham Udtryk i Ord. Aller helst 
gik hun ved hans Arm med lukkede Øjne lige 
lukt ind i Lyset, og slog dem først op naar de 



TRÆKFUGLENE 75 



var der helt; saa vældede det pludselige Lyshav 
smærteligt ind i Øjnene paa én, og man maatte 
skrige — det kunde være saa dejligt at være til. 

Kong Nebukaneser selv var lidt underlig. Da 
de kom hen til Broen som fører ind mod Byen, 
drejede han af, og et Øjeblik efter drejede han 
igen. Vist saa, der var Steder nok, hele Byen 
laa der jo smækfuld af Herligheder og bød sig 
til! det galdt bare om at træffe det rette inden 
man gik paa, saa man ikke sad hen og fortrød 
bagefter. Han havde forresten mest Mod paa at 
tage det hele fra en Ende af, rangle Byen igen- 
nem paa Kryds og tværs; men det lod sig jo 
ikke gøre med Dame paa. Foreløbig var det alt- 
saa blot den Ide han ventede paa, et lille Bæst 
af et Indfald der kunde redde Aftenen — som 
det jo var sket de hundrede Gange før. Det galdt 
altsaa om at holde den gaaende saalænge, og 
Kong Nebukaneser varierede sine Slag som en 
Skipper, der adspreder sig mens han ligger og 
krydser paa Højden efter Lods. 

Men Malvina lugtede alligevel noget. Jeg sy- 
nes vi gaar rundt, *" sagde hun forundret 

„Man maa vel først og fremmest have fot i 

Naal og Traad/ mumlede Kong Nebukaneser 
stødt „En Gentleman " 

Malvina trykkede hans Arm og saa troskyldigt 
op paa ham — forundret over hans bøse Tone. 
Og Nebukaneser følte som en Anklage hele sit 
Ansvar for dette Væsen, der gik og gottede sig 
til en glad Aften. Hun vidste godt nok at han 
ikke ejede en rød Øre, men hun troede simpelt 
hen paa ham. Og det var ikke det værste hun 
kunde give sig af med under normale Forhold, 
Kong Nebukaneser var ikke den, der plejede at 
være læns for Udveje naar det galdt en glad 
Aften. Der var bare det i Vejen at hans Geni 
ikke var hjemme, han kunde ikke mærke Spor 
til det Spil af Ævner, der paa saa mangfoldige 
Maader havde gjort det af for rede Penge i hans 
Liv. 

„Vi kunde gaa i Karaflen og danse — altsaa," 
sagde han slukøret. „Men vi slipper bare ikke 
ind." Han havde en trist Fornemmelse af, at det 
glippede for ham i det væsenligste. Der var sku 
Halløj nok til, men hvad nyttede det, at Tilvæ- 
relsen var smækfuld af Fornøjelser, naar man 
ikke forstod at nuppe dem længer! Han havde 
aldrig fattet Pengenes Værdi rigtig, men nu var 

han nogenlunde med; de var alligevel gode at 
tage til, naar man ikke kunde selv længer. 

Lidt mismodige drev de op paa Volden og 
satte sig paa en Bænk. Solen var ved at gaa ned, 
den lod allerede Dagen udaande i Purpurdampe 
over Staden ; det gød sig ind under Voldens Trær 
som de overdaadige Uddunstninger fra en varm 
lykkemættet Verden. Lidt henne under Træme 
sang nogle Børn og dansede Runddans, og nede 
for Enden af Gaden straalede Guldet paa Frelser- 
kirkens Taam. Det var umuligt at være i daar- 
ligt Humør, lidt og lidt glemte de deres Skumlen 
over Tilværelsen og faldt hen i skyldfri Pludren 
— om løst og fast og ingenting. Aftenen gød no- 
get af sin Mættethed i dem ogsaa, de var milde 
til Sinds; just med et Anstrøg af Vemod stirrede 
de mod Solen, der sank uanfægtet — som noget 
der var altfor stort til at gaa i Rette med. Og 
før den forsvandt, kom den rødglødende over Hus- 
ryggene, kyssede deres tomme Ansigter og fik 
dem til at blusse endnu engang i ør Forventning. 
Saa smukt havde deres Øjne maaske aldrig tind- 
ret før; Qæmt over Staden laa et Festskær og 
tændtes igen i dem. Derude fra flød for en Stund 
det usigelige ind til dem — Lykken som ingen 

kender — og fyldte deres forhutlede Hjærter 
spændte. 

Malvina havde faaet en lille Tøs' til at gaa 
hjem efter Naal og Traad. Hun rimpede ihærdigt 
sit store dejlige Mandfolk sammen baade her og 
der, mens en Flok Unger maabede omkring dem. 
Kong Nebukaneser maatte lægge sig ned paa 
Bænken for at det kunde gaa hurtigere — og 
dreje sig rundt saa Revnerne kom øverst. Og 
dér laa han og væltede sig som en kaad Hunde- 
hvalp, overdrev Begivenheden og sagde uhyrlige 
Brandere for at more de smaa. Malvina var flink 
med Naalen trods det svindende Lys, det hele 
var gjort i en Haandevending. 

»Saa Neser,*" sagde hun og saa ham sejrstolt 
ind i Øjnene — den sidste Hindring var ryddet 
af Vejen! 

Og han saa igen, fattigt og uformaaende. Ak, 
og saa var man saa langt — der var ikke dét at 
dække sig bag mere! Bag denne omhyggelige 
Flikken havde der lagt sig et lønligt Haab paa 
Lur for ham ogsaa — for hvorfor pyntede man 
sig vel? det maatte jo have sin Grund! Og nu 
brast det — lige i Synet paa dem, og aaben- 

barede Mandens ynkelige Armod naar Ævneme 
forlader ham. 

Kong Nebukaneser havde bjærget Troen paa 
sig selv langt med — den var til Stede som en 
gigantisk Rest i selve hans Drøm for denne Dag, 
der gik ud paa intet mindre end at gentage sin 
Ungdom for en Aften, gøre en Rejse omkring 
Jorden i det smaa! Det skulde vel være en Baga- 
tel for en, der havde trampet flot gennem tre 
Verdensdele uden en rød Øre i Lommen — og 
faaet Del i alt hvad Tilværelsen havde at byde 
paa! Og saa endte det hele med, at han sad her 
paa det selvfølgeligste Sted i Verden og var kørt 
ynkelig fast paa en 50-Øres Adgang til en Danse- 
bule. 

Naturligvis lod der sig til enhver Tid lave et 
og andet uden Penge — selv den største Pjalt 
havde vel altid saa mange Bekendte at han kunde 
solde gratis en Aften. Malvina slog ogsaa saa 
smaat paa det — det var jo nærmest Fruentim- 
mernes Opgave at hænge paa og lade sig under- 
holde. Men Kong Nebukaneser var bare ikke af 
den Slags der sad og suttede paa et Bekendt- 
skab, han holdt mere af at give den hjemvendte 
Amerikaner^ Han var ikke heller ude denne Dag 

for at fedte sig lidt til, men for endnu engang at 
gæste de store Jagtdistrikter fra Ungdommens 
Dage; vilde man ikke kendes ved ham, ja saa 
kunde han sige »færdig" og vende tilbage til 
Forsørgelsen om det skulde være. Men sidde og 
slikke Tallerkener efter Festen kunde han ikke 
— det maatte de om som ikke selv havde været 
med. — „Man har jo ogsaa Forpligtelser over for 
Kammeraterne paa Anstalten,* fremførte han højt 
som noget, der endelig maatte kunne forstaas af 
et Fruentimmer ogsaa — „man repræsenterer saa 
at sige. Men gaa du alene Dame! du finder dig 
altid et lille Ben — med dit Ansigt.** 

Men Malvina klyngede sig blot endnu stærkere 
til ham og erklærede, at hun ingen anden i Ver- 
den brød sig om og vilde blive hos ;ham. Saa 
kunde hun altid gøre det andet en Gang han 
ikke var med. 

»Jeg ventede det af dig," svarede Kong Nebu- 
kaneser bevæget. „Du svarede som jeg vilde ha' 
gjort i dit Sted." 

Malvina tog mod hans Ros med et tappert 
Smil, og brast med ét i Graad. Helt tøset slap 
hun sig løs, som var det første Gang Verden 
brast for hende; og Kong Nebukaneser forsøgte 

slet ikke at tale hende Trøst til men lagde stille 
Armen om hendes Hals. Med Hovedet paa hans 
Skulder snøftede hun sig i Søvn. 

Det var Aften nu, Nattens Skygge laa stor 
under Voldens Trær, og nede i Gaderne tændtes 
Lysene et og et som en Bristen i Skumringen. 
Kong Nebukanesers Øjne havde faaet et usæd- 
vanligt Udtryk af Fravær — han sad og stirrede 
længer ud end nogen kunde se. Han nænnede 
ikke at røre sig for ikke at forstyrre Malvina, og 
fiølte sig forfærdelig ene med sig selv — saa 
alene at han maatte lade alting falde som det 
vilde, og tilstaa det var forbi; han duede ikke til 
noget mere men var en gammel Mand! Der var 
Lindring i at vedgaa det, man behøvede ikke 
længer staa og stemme en træt Skulder imod for 
at holde det umulige oppe. Ja ja saa var det alt- 
saa forbi, Livet lod sig ikke nuppe i Forbifarten 
længer; duvende jog det forbi, og prøvede man 
at springe paa, flækkede man bare Skallen mod 
Stenbroen! 

Men der havde været noget, han havde ikke 
været nogen almindelig Skrabkage! ja Død og 
Salte hvor havde han sat Tingene paa den an- 
den Ende i sin Tid! Der var de kosteligste Ting 

Nexø : Af Dybets Lovsang. 6 

at dvæle ved; han kunde ikke dy sig længer 
men maatte have en Medvider. Men da Malvina 
vaagnede og fæstede Blikket paa ham, falmede 
det hele for Skuffelsen i hendes Øjne. Hun havde 
maaske drømt at hun var midt oppe i Herlig- 
heden. 

De sad og krøb ind til hinanden, ingen af dem 
felte Trang til at sige noget Men Kong Nebuka- 
neser undredes over at Malvina ikke kom med 
Bebrejdelser. Før havde han ønsket det; saa kom 
jde op at skændes og han kunde trække sig ud 
af det hele som en Mand, der vilde have ind- 
friet alting, om hun ikke paa Kvindevis havde 
forspildt det med sin Kæft. Men nu havde han 
givet sig Affældigheden i Vold, og var hende tak- 
nemmelig for at hun ikke rev ham den i Næsen. 

Ned ad Voldens Skraaning groede der Krat, 
med smaa Gange i som Børn og en og anden 
Hjemløs havde frembragt. Mørket rugede blødt 
derinde under Løvet, og hist og her gjorde Van- 
det fra Voldgraven sig gældende gennem Krattet 
med en Lysglitren og Raslen af Siv. 

Der var noget i det som tog Kong Nebuka- 
neser blødt om Hjærtet — noget som en Hilsen 
fra de store og gode Dage; her kunde han endnu 

efter Ævne smage Sødmen af den store Jord. 
En Nat under aaben Himmel det var paa én Gang 
noget han fremdeles kunde overkomme og dog 
Summen af det hele ; alt hvad han havde naaet i 
sit Liv, hele Tilværelsen byggede paa den hemme- 
lige Svir det havde været at sove ind under 
Stjæmeme og vaagne gennemslaaet af Morgen- 
duggen — med lige langt til alle Sider! Og saa 
meget var han vel endnu Mand for! 

Men Malvina f6r krænket op, hun skulde ikke 
have noget af at rede Seng under aaben Himmel 
som en anden noksagt — det var de ikke vant 
til paa hendes Afdeling. »Dér har vi ordenlige 
Senge, og hver sin med emaljeret Indretning un- 
der. — Men jeg kan godt gaa min Vej, hvis at 
du skal til at være simpel !** 

Kong Nebukaneser saa døende paa hende, mens 
hun tog paa Vej; for hans Skyld kunde hun godt 
sparet at give Grevinden ; han havde følt sin Gammel- 
mands Ensomhed og tog ikke Tøm med nogen mer. 

„Du er immervæk saa spansk i Aften," sagde 
han med et græmmet Smil. „Man skulde tro, en 
af de overordnede havde begyndt at sætte Øjne 
paa dig.** 

„Men fy Neser dog,** udbrød hun krænket. 

„Du ved da godt at jeg ikke er nogen Skrue- 
brækker." 

Naa ja, hvad? dersom der kunde falde en lille 
Lempelse eller to af! — Han begyndte jo selv 
at indse Betydningen af Lempelser og var alle- 
rede saa smaat i Færd med at lempe sig over i 
sin ny og fattigere Virkelighed. Det var netop det 
der fik ham til at tænke paa Vognmand Jensens 
Høloft. Han var træt nu og længtes efter Hvile; 
og saadan et Høloft kunde være ganske storartet 
— næst efter en Høstak under aaben Himmel. 

Han kom spagfærdigt med sit Forslag, til hans 
Forundring gjorde Malvina sig ikke udtilt)ens men 
rejste sig stiltiende. De fulgte Volden et lille 
Stykke mod Syd, steg saa ned og gik ind over 
en Plads; der var et helt Lager af gamle Damp- 
kedler, rustne Jæmplader og tykke halvædte Kæt- 
tinger. Gennem en Aabning i Plankeværket kom 
de ind i en Gaard hvis ene Side dækkedes af 
en sort fabriksagtig Bygning, til de andre Sider 
var der mindre Bygninger og Træskure. Kong 
Nebukaneser havde taget Malvinas Haand og trak 
hende efter sig, de holdt sig i Ly af Vogne og 
Skrammel og søgte over mod en lav Bygning, 
hvor man hørte den jævne Lyd af gumlende Heste. 

Kong Nebukaneser stak Hovedet ind ad den 
aabne Halvdør og fløjtede sagte. Der var kommet 
ung Spænding i hans Bevægelser, han stod og 
vejrede med hver en Sans, parat til at lette eller 
ændre Taktik ved den mindste Lyd. Dette her 
havde alligevel en prægtig Smag af før og Ver- 
den derude, han vendte sig og gav Signal med 
Øjnene mens han listede Krogen af. Saa gik han 
lettaaet ind i Stalden, og Malvina sjokkede bag- 
efter. 

„Det er Hotellet," hviskede han og tog hen- 
rykt Omgivelserne ind — „ah, Hest du! og dejligt 
Hø. Herskabsheste oven i Købet — læg bare 
Mærke til Gødningen; man lugter det straks. Og 
Karlen er gaaet i Byen — dejlig Plante! Naa, 
op i Høet Dame!" Han entrede op ad Stigen til 
Høloftet, og Malvina kom bagefter. Det gik smaat 
for hende, for hun samlede Kjolen unødig stramt 
om sig, krænket som hun var over Nesers udan- 
nede Tilraab. 

Den Nat drømte Kong Nebukaneser om de 
store Stepper og Stjæmehimlen. Han havde ru- 
stet sig til næste Dags Vandring ved at gnide 
Fødderne med Tælle og snøre Maven godt ind; 
nu laa han og hvilede ud i den dejligste Høstak, 

stirrede mod de Qæme Bjærge og glædede sig 
stille til det paa den anden Side. Over hans Ho- 
ved vandrede Rummet i sin evige Musik. Han 
fornam den store Nats endeløse Tone, og deraf 
vidste han at han var ene. Men det gjorde ham 
ikke noget 

Malvina var i Karaflen og dansede »Toppet 
Høne*. Hun løftede med sirlige Fingre Kjolen 
højt op i den ene Side under Dansen — for der 
var gul Silke langt op ad Benet 



Opsyn Petersen var kommet hjem med sit lette 
Korps og hørte til sin Overraskelse, at Kong Ne- 
bukaneser ikke var ankommet endnu. Det hændte 
jo, at en og anden gjorde sig usynlig for en Dags 
Tid eller to, men som Regel kom de tilbage af 
sig selv, og de var i hvert Fald altid lette at op- 
spørge, saa synderiig Uro vakte Begivenheden 
ikke. 

Imidlertid satte man sig løseligt i Bevægelse for 
at finde ham, og paa et vist Punkt løb Sporene 
sammen med Malvinas. Hun var ogsaa savnet, og 
da man kendte deres tidligere Forhold, blev Sa- 



TRÆKPUOLENB 87 



gen straks lidt alvorligere. Deres løbende Mellem- 
værende med Familien paa Kristianshavn var og- 
saa kendt, og man henvendte sig først dér. 

Derude var Manden imidlertid kommet hjem 
og havde fundet Lemmedragten i Sengen. Han 
saa straks hvorledes det hele hang sammen, og 
da det alligevel trak op til Politivrøvl, foretrak 
han at gaa til Stationen. Denne Dobbelt-Allarm 
jog Politiet paa Benene, der blev straks anstillet 
Efterforskninger, og alle Sporene viste mod Kri- 
stianshavns Vold. Men længer var det heller ikke 
muligt at komme. 

Hvordan det nu gik til eller ikke, saa voksede 
de to Havaristers Sværmen efterhaanden fra det 
komiske over i det æventyrlige, den smukke 
Sommernat spandt dem ind i sin Mystik. Maaske 
var der megen Kærlighed i Luften den Aften; 
deres Udfiugt tog ganske jævnt Form af et Kær- 
lighedsdrama. Aviserne blev underrettet og Vold- 
graven saa vidt muligt undersøgt i Nattens Løb. 

Da det begyndte at dages, tog en Betjent der 
kendte alle Kristianshavns Smuthuller ud og ind, 
sig for at afsøge dem et for et. Lidt hen paa 
Morgenen steg Solen over de Qæme Bjærge og 
kildede Kong Nebukaneser i Næsen; han gned 

Øjnene og vaagnede til det mest modbydelige 
Syn af alle — en rødblisset Panser! Men han 
havde efterhaanden lært at omgaaes ArveQenden 
kordialt, og idet han viklede sig ud af Malvinas 
Arm, sagde han gabende: 

„Naa, skal man nu deran?" 

Betjenten nikkede. 

»Ja vi var fbr Resten kommet af os selv, men 
det er jo altid pænere at blive afhentet De har 
vel en Æske?« 

^a der holder en henne paa Torvet," svarede 
Betjenten leende. 

Det gjorde der ogsaa, og de tre satte sig op 
at køre. Malvina og Kong Nebukaneser var lige 
henrykte, de havde faaet Lov at beholde Æsken 
nedslaaet og sad og lænede sig flot tilbage mod 
Bagsædet. Nu kørte de hjem fra Festen — lidt 
øre af det meget — Lyset og Tonerne sad 
endnu i dem og gjorde dem overstadige. Kong 
Nebukaneser slog nedladende ud med Haanden 
efter de Forbigaaende, og Malvina kyssede paa 
Fingrene. Saa lo de begge, og Betjenten lod som 
ingenting. 

„Det var for Resten en værdig Afslutning," 

sagde Kong Nebukaneser, da de rullede op for 
Anstaltens Port. 

Malvina svarede ikke med Ord, men lukkede 
Munden sødt med Pigefingeren og gjorde en lang- 
som Hovedbøjning. Og Kong Nebukaneser forstod 
det for det var — den høje fornemme Verdens 
Maade at sige Tak for Boller og Chokolade — 
og respekterede hendes Tavshed. Han tog den 
gamle Cylinder dybt af for Madame og betraadte 
Tvangen som en højfomem Gæst fra Bredgade, 
der nedlader sig til at smage paa de Fattiges Mad. 

Det blev deres sidste Skæve. Malvina havde 
forkølet sig om Natten og døde kort efter, og 
Kong Nebukaneser havde ikke Mod til paa egen 
Haand at maale Kræfter med det store derude 
igen. Han havde staaet sig godt nok — men anede 
fremtidige Nederlag og foretrak at leve i Erin- 
dringen. 

HUN hed Vera efter Fyrstinden i en tysk Kol- 
portageroman. Det var et Navn, der var 
saa godt som nogen Vuggegave, Forældrene havde 
lagt al deres Hjærtes Ødselhed i det. Det vilde 
ikke komme hende i Vejen, hvis hun skulde faa 
Udsigt til at naa frem til noget. 

Nogen Forpligtelse til at blive gift med en 
Fyrste fulgte der slet ikke med Navnet. Hun var 
bare saa sød, den Fyrstinde, og saa havde hun 
en Skønhedsplet paa den ene Side af Halsen 
lige som Vera her. Det var det hele, naar man 
ikke vil regne med den blinde Drøm, som ingen 
kender og som holder det hele oppe. 

Andet kunde der fornuftigvis ikke være, for 
Vera var født til at tage Sliddet for andre; det var en 
Bestemmelse, der syntes at gaa helt tilbage til 
Guds vise Raadslagning med sig selv før han 
skabte Verden. Hendes Barndom var en lang 
slidfuld Optugtelse til at tjene dem paa den an- 
den Side; ved daglig utrættelig Opøvelse kunde 

man maaske gøre sig værdig til engang at over- 
tage Bameskraalet og de vaagne Nætter fDr de 
rette Mødre. Maaske — for det er ikke saadan 
at gaa fra Skidtet og lige ind i den pæne Ver- 
den! Det var et Spørgsmaal» der nok kunde holde 
et (iattigt Hjem vaagent; allerede paa Vuggen kom 
Bifald og Dadel til den lille Vera som Besyv 
fra Qæme Herskaber, til hele hendes Bameterden 
lød det bestandig: Paa den Maade vil du aldrig 
kunne beholde nogen Plads, Baml — eller: Saa- 
dan ja, der skal nok blive en flink Tjenestepige 
af dig! Hun fedtes med Fattigdommens store 
enkle Erkendelse af den egenlige Sandhed og 
ofrede villig af sit eget; selv det at græde over 
sin Modgang gav hun Afkald paa, da det blev 
forklaret hende at Fruerne ikke kunde lide Tu- 
den i Køkkenet. 

Der kom noget næsten skæbnetungt over hen- 
des Fremtidsbestemmelse ved disse evindelige 
Hentydninger til Herskabet; det hun opøvede sig 
til, blev noget saa stort og ansvarsfuldt som at 
vogte en Helligdom. Hun gøs lidt ved Tankeii 
om, hvad der krævedes af hende, og lagde villigt 
sin Bamevægt i. Veras Moder havde selv tjent, 
og hendes Moder igen i opadstigende 

Linje rimeligvis saa længe Verden havde staaet; 
og før hun endnu selv havde set et Herskab, 
var hun fuldt fortrolig med alle dette guddom- 
melige Væsens Luner og Egenskaber. Hun vidste 
ogsaa, at det hele ikke behøvede at være saa 
forterdeligt, blot man tav og gjorde sit bedste. . 

Saaledes udrustet fyldte hun fjorten Aar og 
traadte ud i Livet, lutret og fast i sin Forstaaelse 
af, at alle hendes egne Fordringer var lig Nul, 
og alle de Pligter, der kom inden for Horisonten, 
hendes. Paa dette Tidspunkt har mange truffet 
hende, og naar de ikke har hende længer, vil 
de indrømme, at hun trods alt var uforlignelig 
— et ejegodt, pligtopfyldende lille Væsen, hvis 
Grundegenskab var staaende Beredvillighed til at 
skaane andre og læsse over paa sig selv. Et uud- 
viklet Barn, der med en Oldings forsagende Vis- 
dom forstod at beholde sine Sorger saa grundigt 
fbr sig selv, at man nærmest fik Indtryk af, at 
der ingenting boede i hende. Altid saa hun jo 
pænt glad og tilfreds ud — ja og navnlig var 
hun saa god mod Børnene ! 

Hvor hun kom til Verden er ligegyldigt, hun 
havde den Fattiges Higen mod Lyset i sig, og 
hørte hun ikke til i Hovedstaden fandt hun i al 

Fald snart derind. Og herinde opdagede hun, at 
Tilværelsen ikke var slet saa haard i sit Greb 
som hun havde belavet sig paa det. Naar ingen 
af dens nærmeste saa det, kneb Glæden en fattig 
Tjenestetøs i de unge Kinder og hviskede hende 
laabelige Ting i Øret; Lysets unge Guder lod de 
selvskrevne sidde hen for at gæste den ensom- 
mes Drømme og fylde Mørket omkring hende 
med hellige Løfter om Ægteskab paa Trods af 
Familien. 

Netop saa forargeligt og skjult af Mørket gik det 
til, at Vera, der ft*a Tidernes Morgen var udset 
til at være de andres Trælkvinde, kom til at 
bære Frihedens Barn under sit Hjærte. Intet Un- 
der, at Barnefaderen foretrak at lade hende i 
Stikken. Med det Paaskud, at hun var en fræk 
Tøs, der havde forlokket ham, gjorde han sig 
usynlig, og lod hende selv om det hele. 

Barn som hun var, vidste hun foreløbig af 
ingenting men var bare glad. Hun stillede ingen 
Fordringer til nogen Side, men tog taknemmeligt 
imod hvad der blev hende til Del, helt barnligt 
optaget af Lønnen, der var som en Regn af Guld 
i fattige Hænder. Uden at have noget Formaal 
med det anskaffede hun sig Stump for Stump, 

hvad der hører til for at kunne blande sig i den 
festklædte Strøm derude, hvor de gaar Par om 
Par til Cirkus og Scala. Og en Dag havde hun 
hvad der hørte til — undtagen Fritiden. 

Gennem hele hendes Barndom havde det be^ 
standig lydt: Naar du nu er en god Pige og gør 
alt hvad der paalægges dig, uden at reseneroi 
saa faar du maaske Lov at sidde inde om Efter- 
middagen og efterse dit Tøj, og Fruen udretter 
selv din Gæming, mens du render i Kirke Søn- 
dag Formiddag. Vi har altid opført os, saa vi blev 
behandlet som hørende til Familien og kunde gaa 
i Herskabets aflagte Klager. 

Vera vidste jo det altsammen, ogsaa uden at 
det blev sagt; det var vævet ind i hendes fattige 
Hjem paa Kryds og tværs som Hundreder af 
Traditioner. Endnu mens hun var hjemme, kom 
en gammel Dame nu og da og besøgte Beste- 
moderen og sagde hun til hende; og Bedstemor 
nejede saa affældig hun var og sagde Naadig- 
fruen. En egen Glans lagde alt dette over Hjem- 
mets Armod, et Genskær af Naadens rige Sol- 
skin. Og hun havde trofast bidraget med sin 
Part; det var jo umulig andet, som hendes Skæbne 
engang var bygget op ftn Bunden af. 

Nexø: Af Dybets Lovsang. 7 

Og saa en Dag skete det ufiattelige, at hun 
kuldkastede alle gode Begreber og strøg baade 
Arv og Børnelærdom af sig. Et Fnug af Sol 
havde ramt hende befrugtende, og hun bar sit 
fattige Haab under Hjærte for egen Regning, uden 
Støtte h*a nogen Side og glad alligevel. Der var 
noget halstarrigt over det hele som unddrog sig 
enhver Forklaring; dér gik et fattigt Barn, som 
altid havde artet sig vel og nød Herskabets fulde 
Bevaagenhed, pludselig hen og ødelagte alting for 
sig selv — for en fiks Ide. Hun vilde selv til- 
maale sig sit godt og ondt, selv om hun skulde 
tabe ved det; og tabe var hun jo nødt til, naar 
Forholdet skulde regnes ud efter Tyendelov og 
Aftaler. 

Det kunde kun forklares som et barokt Anfald 
af Storhedsvanvid — maaske foraarsaget af altfor 
stor Fattigdom i Hjemmet — naar hun foretrak 
den tynde Jaket hun selv købte sig for Fruens 
kostbare aflagte, og hellere indrettede sig efter 
eget Hoved paa sit beskedne Kammer end slut- 
tede sig til Familien som dens Askepot. Men det 
blev værst for hende selv. Paa andre kunde det 
til syvende og sidst kun virke pudsigt at se hende 
holde Hævd over sit Væsens fattige Stumper saa 

pietetsfuldt, som havde hun pludselig opdaget, at 
hun var af gammel Adel. 

Med den gode, halvkammeratlige Omgangsform, 
der saa smukt dækkede over det sande Forhold, 
var det forbi; Vera ønskede det selv og var den 
første til at markere Virligheden. Der var dukket 
noget ufatteligt op i hende, det syntes som hun 
fondt en Tilfredsstillelse i at faa understreget 
at hun var Tyende. Hidtil havde hun taget alt 
af sit Herskabs Godhed og faaet Del i meget, 
der ikke tilkom hende; hun kunde bede sig fri 
hvad Tid paa Dagen det skulde være, og være vis 
paa at faa Tilladelsen, hvis der blot var Mulig- 
hed for at undvære hende. Nu gav hun utak- 
nemmeligt Afkald paa det hele — og opnaaede til 
Gengæld en Aften om Ugen der var helt hendes 
egen, saa ingen anden paa Jorden end hun kunde 
tage Bestemmelse over den. Det var navnlig dette, 
det beroede paa; Aftenen kunde hun godt unde 
sit Herskab, men de skulde bede hende om det 
som en Tjeneste. Vera der var forudbestemt til 
at tjene andre, var for forste Gang kommen i det 
Tilfælde at kunne gøre Tjenester, hun havde til- 
kæmpet sig Retten til at sige nej af egen Magt- 
fuldkommenhed. Hun var altfor hjælpsom til at 

7* 

bryde sig om det som åndet end en Mulighed; 
men det var dejligt at vide, at selv om Fruen 
fik en Ulle den Aften kunde hun ikke uden vi- 
dere sige: Vera bliver hjemme! men maatte bede 
om det som en Villighed. Ukrænkeligheden var 
kommet ind i Veras Tilva^relse, og hun ofrede 
gladelig alt og syntes hun vandt ved Byttet. 

Paa sin Friaften svirrede hun ud hvor Lyset 
var stærkest, helt heii under Indgangen til de 
store Forlystelsessteder. Der stillede hun sig taal- 
modigt op) stirrede ind i Lyset og Ventede, til 
hun var saa lykkelig at kunne stikke siii bløde 
Arm ind undeir den unge Mands, uden hvem 
Glanien let bliver en Itikket Bog fbr en Tjeneste- 
pige. Om Vinteren er Indgangen til Cirkus et 
godt Sted for én, der slipper ud med kortest 
Varsel, om Somm^reh er AUeenberg bedst. Der 
stiller man sig op i Rækken og lytter til Musi- 
ken, mens Soldater Og unge Knøse gaar op og 
ned under Lygterne og gør deres Valg. 

Det er en utryg Tilværelse; Vera fangede Lyk- 
ken og tabte den igen nogle Gange. Med kun 
én Aften fri om Ugen var det næsten umuligt at 
fastholde nogen Yngling, der havde hvei* Aften 
til sin Raadighed; han løb gæme træt og gav 

Cirku^iiletten og sin ridderlige Beskyttelse til en 
anden, der var heldigere, stillet. Det trak ogsaa 
gæme ud med Middagen netop de Dage, og naar 
hun endelig slap ud, var der ikke Tid til at søge 
ham op. Saa maatte hun s}aa sig paa en anden 
Ungersvend med Cirkusbillet, for dog at komme 
en Smule ud paa Livet. 

Naar hun lige før Middagen stak ned for at 
købe de sidste Ingredienser til Maden, viftede 
det for hendes graadige Øjae pned Forretnings- 
damer, der var paa Ve|en hjemad. De er fri, Af- 
tenen er deres egen fra Klokken seks. Livet er 
deres, alle pæne Herrer ser langt efter dem — 
de behersker for en Stund Strøget helt. Der skal 
endda være en af dem, som „gaar med* en ung 
Greve — og hun er ikke Spor af smukkere! 
Han kommer og henter hende ved Forretningen 
og brlg^r hende gennem Byen — ved højlys Dag! 

Vera spilede sig og drog Sammenligninger — 
iiun vilde være Forretningsdamii. Jo, hun var 
Stillingen voksen, naar hun ikke kom til at staa 
aver Gassen længer, naar Haaret blev slaaet 
over i den ene Side og det sorte fra Komfur- 
børstningen gik af Hænderne. Og med sin ny 
Jaket! — hun turde gaa hele Strøget til Ende 

uden at slaa Øjnene ned. Hun sagde paa Ste- 
det op, og Resten af Tiden gik hun i Køkkenet 
med Handsker paa, til Forargelse f6r Fruen. Saa 
anmodede hun om Udgang «for at søge ny 
Plads* — tre Gange som Loven hjemlede — 
pyntede sig og ledte en gammel Brodereklud fra 
Skoletiden frem. Der var baade Heksesting, Kors- 
sting, Kontursøm, Gotiske Bogstaver og meget 
andet, en hel lille snusket ABC i Haandgæming. 
Den skulde hjælpe hende i Skuddet 

Vera vilde til Haandbroderiet, siden hun nu 
engang havde Prøvekluden paa hvad hun aldrig 
fik lært. Syede hun maaske ikke selv Tungerne 
til sin Konfirmationssærk — tegnede dem paa 
egen Haand over en 2-Øre og syede hvert et 
Sting! 

Hun gik op i en af de store Forretninger, til 
Chefen. Han betragtede Kluden, saa ogsaa et 
Lommetørkla^e hun lige havde syt Navn og 
Hulsøm paa, og bekæmpede et Smil. Men han 
var en dannet Mand — lidt for dannet for Ve- 
ras Verden. »Men det er jo udmærket,* udbrød 
han — »kan De ogsaa tegne?* 

Vera aandede sit Ja ud i hæs Glæde, hun 
tænkte paa 2-Øren og Tungerne. For et Syns 

Skyld lod han hende prøve med et Par Vedbend- 
blade; hun kradsede noget op, der lignede en ha- 
vareret Kæmmekam, og smilede mod ham i be- 
daarende Selvtillid. 

Ja det ser jo rigtig godt ud/ sagde Chefen 
nølende. — »Men hvorfor vil De egenlig skifte 
Livsstilling?*' Han kendte godt disse skrøbelige 
Natsværmere, der kom et Steds ude fra Mørket 
og blev ved at dunke blindt mod Lysglasset til 
de faldt døde ned. Alle Overtalelser var ganske 
haabløse her, hans Ord kom ogsaa nærmest som 
et Suk over, hvor fortvivlet vanskeligt det efter- 
haanden var at holde Tjenestepiger. „Man tjener 
jo meget mere i Deres nuværende Stilling; men 
— De elsker maaske Haandarbejde?* 

,Ja,* svarede Vera godlidende — „for det er 

jo saa bundet at tjene." Naa, lige nu var 

der i al Fald ikke Brug for hende, men Chefen 
vilde have hende i Erindring. Han fik hendes 
Adresse. 

Fra den Dag gik Vera med høj Puls og Hjærte- 
banken. Hun talte Dagene, skønt hun ikke vidste 
hvormange der laa ude i Uvisheden; hvergang 
Postbudet ringede, troede hun det galdt hende; 
og naar Tvivlen meldte sig gentog hun blot Che- 

fens venlige Tilbud. Hun stod med det ene Ben 
uden for sin Gærning klar til at bryde op naar 
som helst, blev mer og mer led ved den, og upaa- 
lidelig. Hun blev sagt op, sendte Chefen sin ny 
Adresse, døsede Arbejdet af — og ventede. Blev 
sagt op til næste Maaned, sendte igen Adressen, 
og ventede — i en Tilstand af underlig Stirren. 

Og en Dag kunde hun ikke mere — det var 
Foraar derude. Hun løb af sin Plads, lejede sig 
et lille Værelse og kastede sig ud i Vrimlen af 
de smaa fejrede Jaketkla^te. En Maanedstid holdt 
hun den gaaende, sled Asfalten i Tide og Utide, 
forsøgte sig til ingen Nytte i Forretningerne, var 
i Cirkus hver Aften. Da Maaneden var gaaet, 
havde hun endnu det meste af Æren i Behold 
— i al Fald for meget til at hun kunde leve af 
det; men Sparepengene var opbrugt, og en Del 
af Klæderne gaaet paa Assistenshuset 

Saa opgav hun at maale sig med Forretnings- 
damerne og erkendte nedslaaet, at ogsaa en rin- 
gere Lykke kunde være god. En Stund tænkte 
hun paa at tage Plads som Husbestyrerinde for 
ea ældre Hem, og da hun saa godt ud, tilbød 
der sig hurtig noget Men i sidste Øjeblik blev 
hun angst fbr at tage alle Konsekvenserne af Stil- 
lingen. 

Der var det at vende tilbage til Fortiden og 
Herskdi>eme igen, men Vera vilde ikke give Af- 
kald paa sin Frihed. Den var det dyrekøbte Barn 
af hendes egen fattige Tilværelse, og hun vaagede 
over den som en forladt Moder, red^ til ethvert 
Offer. Og en Dag lukkede Fabriksporten sig af 
sig selv bag hende. 

I den indre By viste hun sig aldrig mere; Ja- 
ketten var for tynd og krøllet, den kunde nok se 
ud, som den blev brugt til Overtøj om Natten. 
Haaret var tyndt og vilde ikke makke ret. An- 
sigtet var tyndt — hun manglede ikke Selvkritik 
paa disse Punkter. Men hun fik sin Drøm om 
Frihed ha Klokken seks virkeliggjort, og fra seks 
til otte nød hun det livlige Mylder af glade Men- 
nesker paa Arbejdernes Strøg fra Dronning Louises 
Bro til Kapeivej. 

Efter otte foriægger Ungdommen ved Sommer- 
tid Strøget udad, fra Kapelvej langs Kirkegaards- 
muren tii Runddelen og et Stykke hen ad Jagt- 
vejen. Ogsaa her er der finklædte Herrer med 
høje nystrøgne Hatte, og en af dem blev den 
udvalgte. Han var ganske vist ikke Grevesøn, men 
han havde spillet Greven i en Dilettantkomedie i 
Folkets Hus. Dengang boede Vera paa en Kvist 

ude paa Frederikssundsvej og havde eget Værelse. 
Men saa fik hun Barnet og maatte flytte ind over 
Gaarden til en fattig Familie, der alligevel havde 
Smaa at passe. 

Greven gled hurtig ud af hendes Tilværelse, 
og siden gik hendes Aftener med at staa paa de 
kolde Hjørner derude, hvor Byen brat falder ned 
i Marker, og vente paa Fredrik — mest forgæves. 
Sidst jeg saa hende dér var en Julenat Hun stod 
i flere Timer uden for en Kældersnask ude paa 
det yderste Nørrrebro — skælvende af Kulde og 
Kummer — og haabede paa at fange et Glimt 
af ham og trække ham med hjem til hendes fot- 
tige Rede. Jaketten eksisterede endnu, men kunde 
ikke knappes om hende, hun var højfrugtsomme- 
lig. Og Frederik var ogsaa blevet træt af hende 
og foretrak Kælderen; nu og da sendte han en 
Spejder op for at se, om hun ikke snart skrub- 
bede af. 

Det er hendes Friaftener, og dog vilde hun 
ikke ofre dem og tage Plads igen; i al sin Us- 
selhed ser hun med Foragt tilbage paa Fortiden. 
Mange har ynkedes over hende og villet bringe 
hende til Fornuft, men hun er ikke god at komme 
nær. Noget Velvære har Friheden ikke skænket 

hende; som den faderløse Elskovsunge den er, 
har den plyndret hende for alt. Derfor elsker hun 
den vanvittigt, med Øjne der gløder af Selvfor- 
tæring; som en udtæret Tæveulv ruger hun over 
sin Smule Unge, snærrende til alle Sider. Selv 
Fredrik vover ikke at kyle det fremmede Væsen 
ud af Reden. 

Hendes Afkom bliver ikke bebyrdet med tunge 
Traditioner; det skal jo ikke ud at tjene, det er 
alt hvad hun ved. Det vokser op under de Kaar, 
som nu engang er de uægte Børns. Og en Dag 
vaagner det maaske til den beske Erkendelse, at 
det er kommet til Verden uden Fader og har 
maattet fortære sin egen Moder for at naa frem. 

JBO havde været langt ude — der hvor Man- 
den maa lægge sine Ævner og Kræfter — og 
længe borte; nu gik jeg hjemme paa Stranden 
igen og slog Smut» halvsovende over for Nuet, mens 
Barndommens Minder sank som Tonelag gennem 
mig. Havet laa og bredte sig i Bleg langt ud; 
som en mægtig soldrukken Skønhed laa det og 
blundede under Lyset, lullede sig selv med bløde 
dovne Lader — fbrførende dejligt i sin Hvile. — 
Naar Solen slyngede sin Styrke ud, gik der en 
uendelig fin Sitren hen over det, det foldede sig 
ud — umættelig stort — under en lang Dønning. 
Og blundede saa videre, uberørt i sin Dejlighed, 
med en kælen Spinden — stjaalent plirende mod 
Kraftens Ophav. Midt i dets blanke Skød ragede 
det atp\l\ede Skelet af en Fuldrigger op — saa 
rent meningsløs; ingen begreb, hvordan den var 
kommen der og blevet saadan tilredt. Havet selv 
allermindst. 

Langt ude, hvor Hav og Himmel svandt over 

i hinanden i saa uhaandgribelig en Sødme, gik 
en Bark for fulde Sejl. Sejlene stod mørke mod 
Sollyset, man havde vel sprøjtet Vand paa dem 
for at fastholde den svage Solluftning; men Skibet 
flyttede sig næsten ikke. Det var en af disse 
stæite Skuder, der Mes i den bortgemte Smaaby 
og tramper de store Have, mellem Sydamerika og 
Frankrig, England og Ny-Zeeland. Med lange Aars 
Mellemrum, naar Farten er ved at gaa af den, 
naar alting girer og Naademe trækker Vand^ ven- 
der den hjem for at kalfatre og faa Bunden skra- 
bet, for at gaa det hele efter fra Knappen til 
Kølsvinet — og tor etigang igen at proviantere 
fra Hjemmet! En Maaned efter stikker den igen 
i Søen, med nyt Skub i sig, med Kræfter til at 
tage de haarde Tøm — hvis den da ikke er be- 
funden moden til Ophugning! Og her sidder jeg 
selv og har for en Stund slettet al Energi, kun 
fyldt af én Bevidsthed — at jeg er hjemme. Og saa 
af dette milde Vemod, som fremgaar, naar Træt- 
heden nedbrydes i én, naar Legemet befrir sig 
for Aske og Slagger efter den lange Fart Alting 
maa tilbage til sit Udgangspunkt — ikke for at 
dø, som Ordet gaar, men for at hvile ud og hente 
ny Styrke. Og engang hænder det jo, at man 

kommer hjem og er meget træt Man glemmer at 
stikke i Søen igen, og Hvilen strækker sig ud 
over Aarskifteme, bag om Tiden og helt ind, hvor 
Evigheden holder tiL -: 

Saa fortrolig som med Havet her er jeg ikke 
engang med min Moders Stue. Fra vore smaa 
Vinduer kunde jeg spytte i det; naar det var ondt 
kastede det Fraade ind paa vort Loft og løb Vrag- 
stumper som Stormvæddere mod Gavlen. I de 
smilende Foraarsmorgener sang Gaddisen sin for- 
underlige Sang, Fader skød den fra Vinduet og 
sprang lige ud efter den; den dykkede og bed 
sig fast i Bundens Tang, og han blev driwaad. 
Der var Morgener, hvor Moder kaldte os til Vinduet 
og viste os Nattens Strandinger — fem i Tallet 

Saa laa hele den store Bugt som en uhyre 
Kæbe og gumlede paa Vragstumper og Dækslast, 
der var gaaet overbord. Det var Brødet paa Bor- 
det for Fattigfolk, og vi Drenge sprang i Bræn- 
dingen og bjærgede paa Andel, under Strandfog- 
dens Opsyn. Derude badede vi — tyve Gange 
om Dagen — skvulpede om i Baad, stagede til 
Søs paa store Isflager og var jævnlig ved at sætte 
Livet til. Skolekammerater blev derude, og vild- 
fremmede Lig kom vaskende ind. 

Nexø: Af Dybets Lovsang 8 

Havet laa og sang det hele frem i mig igen med 
sin hyggelige Spinden, og Solen bagte Luften saa 
hjemligt op — med TjArelugt fra Baadene og 
Svovlbrinte fra den raadnende Tang. Det var en af 
de Junidage, hvor Lyset toner. Hvert Øjeblik maatte 
jeg lytte — som i min Barndom — efter denne 
fine Støvregn af Musik, der dalede ned over mig, 
saa fra Landet, saa fra Søen; og jeg grundede 
— som dengang — paa, hvor det vel var Festen 
holdtes. Men jeg løb ikke efter Lyden mere, nu 
vidste jeg alligevel bedre. 

Henne i Sandet mellem nogle væltede Baade 
laa en gammel Mand og rodede; jeg kunde høre 
ham snakke højt med sig se|v. I min Søgen 
efter flade Sten kom jeg helt hen til ham — 
han saa besynderlig ud. Den store pjaltede Filt- 
hat sad paa tværs som en Sydvest, saa Pan- 
den var aaben og Ørerne skjulte; dette og hans 
dirrende Hoved og hele sammenfaldne Skikkelse 
frembragte en snurrig Blanding af forsorent og 
afPældigt Han laa og ledte efter et eller andet 
og havde ikke mærket mig. „Hvad bestiller du 
der, gamle Mand?" spurgte jeg og bøjede mig 
ned over ham. ,Jeg har tre Sønner, og den ene 
er ovre i Buenos Ayres, og han kan tale spansk, ** 

mumlede han uden at se op. Han syntes kun at 
have en yderst vag Forestilling om, at han ikke 
var ene; Blikket, der jævnlig klikkede, blev ved 
at vandre frem og tilbage over Sandet, Hænderne 
famlede sig frem efter Øjnene — det var et fat- 
tigt Samarbejde der kom i Stand. Nu og da tog 
han en lille Sten op og befølte den prøvende, 
mens Tungespidsen gik frem og tilbage mellem 
de visne Læber; hans Følesans var nok lige saa 
luvslidt som det øvrige. „Har du tabt noget?* 
spurgte jeg igen og lagde mig paa Knæ ved Siden 
af ham. Men i samme Øjeblik blev han forvand- 
let. Skrækken gik i et Ryk igennem ham og gjorde 
ham levende. Han kastede sig rundt og søgte at 
dække Stedet med sit Legeme. „Nej vist ikke, 
vist ikke!** gentog han og holdt op at søge. Det 
flakkede raadvildt i hans Ansigt; han pønsede 
tydelig nok paa Udveje til at faa mig bort fra 
Stedet. 

Hans Skræk rev mig for et Øjeblik ud af min 
Vegeteren — just saa længe, som et Klip med 
Øjnene varer. Helt yderst ude, derude hvor Er- 
kendelsen glider over i Intet, strejfes jeg af noget, 
et forsvindende Indtryk af Værdier — Guld, Dia- 
manter, Lykke, hvad ved jeg — og af en gammel 

8* 

Mands Værdiløshed, som alligevel snart skulde 
dø; henaandede Skygger af en Skat og en Brade. 
Det angaar ikke mig personlig, jeg kunde aldrig 
have tænkt det end sige omsat det i Handling. 
Mit eget er kun det vanvittige Haab om Lykken, 
som skyder op af en andens Angst og gror Cro- 
digst midt i Ørkesløsheden; Resten hører den 
ijæme Fortid til Det var et af disse Meteorer, 
Stumper af en tidligere Verden, som forer herre- 
løst om derude og kan strejfe selv den skikke- 
ligstes Atmosfære. 

Jeg havde hele Tiden Tanken henvendt paa at 
hjælpe den gamle og kiggede søgende ind under 
ham. Der, ved hans ene Knæ laa en 25-Øre og 
skinnede. „Her er den, Gamle, her!** sagde jeg og 
rakte ham den. Han saa paa mig for første Gang, 
og der listede Tak ud af hans hvidplettede Øjne. 
„Du ser godt,** sagde han og klemte Mønten ind i 
den runkne Haand, han lukkede omhyggeligt Fing- 
rene én for én over den med den anden. — 
„Du ser godt ja, men jeg saa ogsaa godt engang. 
Jeg har set Sælhunden haske i Laksegamene paa 
dybt Vand — og vidste hvad Fortræd den havde 
øvet, før vi fik dem op.*" Han faldt i Tanker igen. 
Fingrene gik famlende frem over hans Pande. 

Jeg genoptog min Syssel; nu og da vendte jeg 
mig efter Oldingen, han gik og nussede mellem 
Stenene. Saa kom han hen til mig med Favnen 
fuld af Smaasten. Han lagde dem for Fødderae 
af mig, trak mig i Ærmet og pegede saa vigtigt 
og omstændeligt som et Barn, der er sig bevidst, 
at det hjælper. De var runde og tykke som Æg, 
aldeles ubrugelige. „Tak, men vil du ikke selv 
slaa Smut?* Han maatte le, saa overdaadig fore- 
kom Tanken ham. Han havde ikke Korpus til at 
bære Latteren, det saa ud som skulde han synke 
sammen til en Askehob; Lyden kogte i hans Bryst 
og døde hen to Alen borte. Men af Ruinerne byg- 
gede sig en Kæmpelatter op, som engang maatte 
have rullet hen over Vandet „Du har været Baads- 
mand,** sagde jeg. — „Jeg kan høre det paa din 
Stemme. *" „Ja ja, paa de store Farere saagon!'' 
han lo henrykt til mig. „Og dengang kunde jeg 
raabe fra Ankerplads til Land; naar jeg raabte, 
slog alle Mand Fødderne i Dækket. "^ — „Har du 
aldrig slaaet Smut?* Jo jo — dengang jeg var 
syv-otte Aar. Jeg kunde slaa en Tier, baglængs, 
og under det ene Ben.* Et lyst Erindringssmil 
gik over hans Ansigt, forgyldte det og svandt — 
som flygtende Efteraarssol over en Stub. „Saa 

kom jeg ttd at tjene Føden til mig selv, og det 
var forbi med Bamelegen." — »Du har begyndt 
tidlig paa Livet* — Ja, i firs Aar har jeg gjort 
Mandstjeneste — men nu er jeg ogsaa træt* 

Jeg kunde ikke udføre det rigtig gode Kast fra 
Drengeaarene, Skuldrene vilde ikke langt nok til- 
bage i Leddet Men jeg var ikke oplagt til at 
græmme mig over tabte Ævner; her, hvor jeg 
havde hele min Drengetid nærværende, kunde det 
desuden let fore for vidt Den gamle sad paa en 
Sten og folgte mig med stor Interesse, nu og da 
kom et glad Udraab: »Den var god; det kunde 
jeg høre, for den fløjtede. De skal gaa hen over 
Vandet med et Pylr, som Gaddisen naar den let- 
ter." Naar Stenene kantede og gik til Bunds med 
et Plump, vidste han ikke alt det, han skulde sige 
dl min Undskyldning. 

Siden satte jeg mig hen hos ham. Han sad og 
klappede Sandet sammen til en lille Høj mellem 
sine spredte Ben; Arbejdet optog ham meget, nu 
og da saa han op paa mig med et tillidsfuldt Smil. 
Saadan sad jeg her ogsaa som Dreng med min 
lille Søster, hun bagte Kager af Sandet og smi- 
lede det samme Smil op til mig; og dengang som 
nu havde jeg Trang til at lege med — og lod 

det være som den ældre og fornuftigere. Barken 
derude havde flyttet sig lidt mod Horisonten, So- 
len Ifaldt i de hvide Sejl; det var som et hvidt 
GIædesblus,.der langsomt gik sin Gang om Jor- 
dens fagre Runding. ,Det er Josefa,'' sagde den 
gamle — ,hun kommer hjem for at kølhale. Men 
hun kommer ikke ind, før det lufter op til Solned- 
gang. ** — »Saa?" sagde jeg vantro — den gamle 
kunde jo knap skelne i en Arms Afstand. »Ja, kan 
du ikke se det er Josefa? Hun har Kurs mod 
Havnen og har alligevel ikke Lodsflag oppe — 
Hjemkomstfiaget hænger paa Storsejlsbommen. Jeg 
kender jo Rigningen ogsaa.* 

Jeg lyttede stille til denne Olding, hvis Syn 
havde forladt de nære Ting og var paa Vej ud 
mod Uendeligheden. Her sad han og dirrede som 
en gammel udslidt Spinderok, der falder i Støv 
for sin egen Bevægelse. Klæderne var altfor store 
og faldt i Læg. Huden var bleven for stor og 
hjalp sig over det ved utallige Folder, Knokkel- 
værket var uensartet, noget var smuldret mere 
end andet Jeg syntes, jeg kunde se ham ebbe 
ud som et flygtigt Stof og lydløst gaa over i Altet. 
Og jeg følte Sorg, den Sorg, som kan gribe én 
ved ferst at møde noget, naar det er uigenkalde- 

ligt forbi. Hvordan havde hans Liv formet sig — 
hans Glæder og Sorger? Hvilken lille Menneske- 
tanke havde ligget og brændt uslukkelig bag alt 

andet og givet ham Gudsmærket? Jeg har 

tre Sønner — " mumlede han. — ^Og den ene 

og han kan tale — .• 

Jeg tændte en Cigar, tankeløst bød jeg ham ogsaa 
en. Han rystede mismodig paa Hovedet »Kan du 
ikke taale at ryge maaske?* — Jo jo. Jeg faar alt 
Udkradset hos Købmanden og tørrer det Men dine 
fine Cigarer — ** han saa lystent til Foderalet, men 
tog ingen. ,,Nej vist ikke — jeg skal jo alligevel 
snart dø! hvad Gavn er det saa til at gaa og 
stadse sig op med Cigar !** Han blev ved at se 
begærligt efter Cigarerne, men holdt stædigt Hæn- 
derne ind til sig, som galdt det at værge sig mod 
en stor Fristelse. Saa skar jeg Spidsen af en, put- 
tede ham den i Munden og tændte; han smilede 
undseligt og lod sig tumle med. Jeg er vist for 
gammel, jeg," sagde han og lo usikkert, mens han 
suttede. Der var heller ikke meget Vejr i ham, 
men da han fierst fik Røg frem, foregik der en 
mystisk Forvandling med ham. Det var som Saf- 
terne skød op i ham for mine Øjne, han fik et 
dristigt Blink i Øjet, Hatten gled bag i Nakken. 



TRE SØNNER 121 



„HoUa!" raabte han og spændte Armen med Ci- 
garen krum i Luften som en Udfordring til Pigerne; 
et Øjeblik saa det ud, som skulde han til at slænge 
sig udover med et drønende Tramp. „Hov, Maria! 
Skal jeg vise dig, hvordan man tager Solhøjden?*" 
han lo lige op i Luften. 

Styrken blaffede forbi, han sad tilbage med det 
forsorne Udtryk og saa pudsig ud — sørgelig pud- 
sig. Munden krængede han hen til Siden, saa Ci- 
garen pegede op mod det ene Øre, han spyttede 
Straalespyt og fik det ned ad sig, hele Skikkelsen 
tindrede af Henrykkelse. Han holdt Cigaren sirligt 
mellem to Fingre og lod den dampe op i Luften. 
»Er det Havanna mossen P"* sagde han og gned 
Røgen befølende mellem Fingerspidserne — han 
var kaad. Jfeg har ogsaa været i Havanna — i 
mine unge Dage — paa alle Have har jeg faret 

— og under Linjen og paa Madagaskar. 

Vi gik i Land — lige bardus op i Husene — og 
sloges med dem om Pigerne. Fine girl! sagde vi 
bare, saa kom de straks ligesom Kyllinger — og 
vi maatte slaas med Mandfolkene saagu. Jeg har 
et Knivstik her endnu "* — han pegede mod Skul- 
deren. „Men det gik hurtig over, for de sorte Piger 
er gode til at plastre. Gode Piger — fine girl i 

alle Lande I* — Han lo overstadigt, fik et Hoste- 
anfald og faldt saa helt sammen igen. 

Jeg sad og tænkte paa Afetandene i den gamle 
Mands Liv og bløBSte Ringe ud i den blaa Luft 
De holdt sig længe, saa stille var det Den gamle 
var falden helt torover. »Tre Sønner — * mumlede 
han pludselig op fra sin Atteldigheds Dyb. — Og 
den ene er — " 

„Hvor er de andre to da henne?" spurgte jeg 

— meget højt for at vække ham. »De — de rømte 
Skuden," svarede han kort Jeg begyndte at for- 
staa hans Forladthed; det gøs i mig ved Tanken 
om, at jeg maaske ogsaa engang skulde sidde for- 
ladt og hjælpeløs i ufravendt Stirren efter en be- 
standig bortvendt Ungdom. »Du ved slet ikke, hvor 
de er engang?* spurgte jeg. — Jo, de er derude,* 
han nikkede skødesløst mod Søen. »Paa Langfart?* 

— »Paa Langfart, ja — og med Hovedet nedfor.* 
Han lo underlig koldt; Ligegyldigheden i hans 
Stemme fik mig til at studse. »De er da ikke 
druknede?* spurgte jeg. — »Jeg saa det selv,* sagde 
han og nikkede ildevarslende — som den, der 
fører en fældende Anklage. — »Jeg stod jo selv 
paa Stranden og saa det Og Støvlerne tog de med 
sig — ganske ny Støvler for sand — og Olietøj 

Og det hele. Det havde kostet 25 Rigsdaler inde 
i Staden — fem og tyve Rigsdaler*" gentog han 
med et Udtryk af barnlig Forfærdelse over deres 
Skamløsfaed. — »De gik væk, gjorde de, og jeg 
maatte betale det hele selv. Fire Snese, sagde 
jeg til Købmanden, jeg er fire Snese, Mogensen! 
Men han sagde: Penge, Penge! Du maa tage ud 
og fiske igen, sagde han.** 

Jeg søgte at tage dem i Forsvar men opgav 
det igen. Sandheden var jo dog, at den gamle 
sad ene og forladt her, mens de boltrede sig i 
en anden Tilværelse. — „Men han, der taler 
Spansk, kan han ikke hjælpe dig?*" — »Jo, jo, han 
tjener mange Penge i det fremmede — god Søn! 
Han har skrevet — skrevet — • han sad og fing- 
rede sig paa Panden og tumlede fortvivlet med 
sin svigtende Hukommelse. »Dengang de tog mit 

Hus, saa skrev han det staar hei*, du kan 

selv se!* han trak en snavset Brevlap op af 
Vestelommen. »Men jeg har ingen Huske længer, 
og se Bogstaverne kan jeg ikke! Nej, syv og firs 
er jeg nu — syv og firs!* Han rakte nogle Fingre 
frem for at understrege Tallet. 

Jeg stavede mig igennem Brevet, mens den gamle 
sad og stirrede ufravendt paa mig. Pludselig blev 

han urolig, han kiggede i sine tomme Hænder og 
drejede sig rundt i Sandet 25-Øren var væk, han 
havde fbrmodenlig rodet den ned i Sandet, den var 
ikke til at finde. „Her har du en anden,** sagde 
jeg og gav ham en 25-Øre. »Er det en anden?** 
sagde han og drejede den undersøgende. ,Ja det 
er,** svarede jeg — lidt ærgerlig over hans Mis- 
tanke. „Pas nu paa, du ikke smider den væk og- 
saa.** Jeg stavede mig videre frem gennem Bre- 
vet, men blev afbrudt ved, at den gamle gravede 
ivrigt i Sandet. »Naa, har du nu kastet den væk 
ogsaa?" spui^e jeg lidt utaalmodigt „Nej, men 

naar det er en ny, saa maa den gamle 

jo være til at finde. Og du sagde jo, det var en 
anden.** Jeg svarede ikke men gav mig til at bsse 
højt — og saa blev han rolig. 

Dags Dato i Juli 1897. 
Kære Gamle! 

Nu vil jeg tage Pennen fat og fortælle dig, at 
jeg har det godt og haaber at høre det samme 
fra dig. Jeg har faaet Forhøjelse og har nu lige 
saa meget som Byfbgden derhjemme. Men saa 
koster det ogsaa at leve her; en Aften inde i 
Ranchos kostede mig lige saa meget, som Havne- 
foged Madsen har i Løn om Aaret Men nu er 

jeg ude i Kampagnen med Kvæget og bruger ingen 
Penge. Og ser ingen Folk andre end Kvægtyve, 
og dem jager jeg bort med min Skyder. Jeg har 
ogsaa foaet mig en Veninde, som er sjældne her, 
og gav 100 Dollars for hende til en Agent Saa 
var der en af mine Kammerater blandt Gaucho- 
erne og klappede os rigtig sammen — for han 
har studeret til Præst i sin Ungdom. Men bag- 
efter stak han af med hende. Nu kommer jeg 
snart hjem en Tur, saa maa du se at holde den 
gaaende saa længe; og saa skal jeg fikse dig op, 
saa de skal gøre store Øjne. Jeg kunde godt 
sende dig mange Penge; men Kursen staar saa 
slet, og det kan ikke betale sig. Saa du maa se 
at slaa dig igennem til jeg kommer. Det er noget 
godt Rak at tage dit Hus fira dig for de lusede 200 
Daler; men naar jeg kommer hjem, skal de faa 
Pengene lige i Synet. Og saa skal jeg bygge dig 
et nyt grundmuret Hus med Tegltag. Nu faar du 
ikke mere før du ser mig selv. 

Undskyld Skriften. Din inderlig elskede Søn 

Peter. 

P. S. Husk endelig at sætte Frimærke paa Bre- 
vet, naar du skriver igen, ellers koster det dob- 
belt her.* 

Den gftinle sad og rokkede med et stolt Smil, 
han nikkede medvidende ved hver Sætning. »Har 
du ikke haft Brev siden?" spurgte jeg. »Nej for 
han kommer jo selv — hvad skal saa den Skrive- 
ras til.* Jeg saa paa Dateringen — Brevet var 
fem Aar gammelt »Og han har heller aldrig 
sendt dig nog^t?" »Nej, for han kommer jo selv, 
hørte du vel,* det lød helt fornærmet »Og saa 
har han mange Penge med« De skal faa dem lige 
i Synet — saa de nyser og spytter Tokroner en 
hel Uge.* Han lo stort — »Men hvordan klarer 
du dig da til han kommer? fiske kan du jo ikke 
længer.* Han hørte mig ikke, jeg maatte gentage 
det — højere. Saa saa han op paa mig, Qæmt, 
fra en Verden, hvor der herskede helt andre Fore- 
stillinger — eller maaske slet ingen. »Tre Søn- 
ner* — mumlede han — »Buenos Ayres 

tale spansk.* Men det var ikke Udtryk for noget, 
han var simpelt hen gaaet i Staa. 

Jeg lod ham i Ro og vandrede ind mod Byen. 
Solen faldt lavt ud over Vandet og fik det til at 
rødme, Solfaldsbrisen kiprede det og gav det denne 
Vandren udad, der gør Sindet sygt af Længsel mod 
Qæme Strande. Barken var naaet ned til Byen og 
lod Sejlene falde, de vendte den lysende Flade mod 

Solen til en sidste Hilsen, før de sank til Dæk- 
ket — som hvide Fu^e, der er skudt i Flugten. 
Bag mig stod den gamle og befelte en optruk- 
ken Baad, med denne nyfødtes Famlen, som kom- 
mer af, at enhver Tilknytning mangler. Mine Tan- 
ker vilde ikke slippe ham igen. 

Mor kendte ham godt — hun fortalte om ham, 
mens hun gik og stegte Sild til min Aftensmad. „Ih 
men har du talt med ham — og foaet Mening af 
det?" udbrød hun og slog Hænderne sammen. »Han 
svarer ellers aldrig med andet end sine tre Sønner. 
Han gaar saa ensomt og træder som en, der er 
ladt tilbage paa en øde Strand, og jeg tror nu, 
at Vorherre har glemt ham, for han er vist snart 
hundrede. De siger, at der ikke kan blive løst 
op for ham, før han har spurgt fra sin Søn paa 
den ene eller anden Maade." Det viste sig at 
være ikke syv men snarere fyrre Aar, siden Søn- 
neme druknede. ,Ja, det maa det være,** sagde 
Moder, „for Peter rejste til Buenos Ayres det 
Aar, jeg blev gift; og Ulykken skete et Par Aar 
efter. Men Gamle Hans har faaet den Gave 
ikke at fæste sig ved Tidens Forløb, og det er 
jo en Lykke for ham i hans evige Venten." Jeg 
huskede nu pgsaa, at Brevet regnede med noget 

saa tilbagelagt som Marie og Rigsdaler, og at 
Aarstallet var skrevet over flere Gange. En eller 
anden venlig Sjæl fornyede det nok, for at Ol- 
dingen ikke skulde komme onder Vejr med Ti- 
dens Flugt. 

Jeg sad og hang i Slagbænken, dødtræt efter 
en Dag i uvant Lediggang; Moder stod i Køkke- 
net og vendte Silden, mens hun lod Munden løbe. 
Solen gik glødende ned bag Slamrebjærg og blaa- 
nede Køkkenets Mados; jeg genkendte denne Duft 
af branket Fedt og levede min Barndoms livsalige 
Hunger om igen. Jeg saa paa Moders runde Ryg 
og hule Bryst — Tiden havde tæret paa hende 
ogsaa, taget det bedste og lige lævnet Skroget. 
Stakkel — til Hverdag var der nok ingen der havde 
Tid at høre paa hende, for hun havde m^et, der 
skulde siges! Jeg fik hele Gamle Hans's Historie. 

Den drejede sig om et af disse titusend Hjem, 
hvor det holdes gaaende, fordi alle arbejder 
med. Der var en hel Børneflok, mest Tøser, men 
langt om længe kom de ft^ Haanden. Der er to- 
tre Stadier i Fattigmands Liv, hvor han retter 
Ryggen og ser sig tilbage. Det ene falder, naar 
han har sendt sit sidste Barn ud i Verden, ny- 
konfirmeret, med opmålet Kiste og ny Træsko. 

„Naa, saa kom vi saa langt, du Mor!" siger han 
og tager sig til Lænden. Men hans Blik vandrer 
allerede ud af Vinduet — fra den Dag er det, 
han begynder at blive langsynet. Men just som 
Hans Lau vilde rette Ryggen, meldte Peter sig. 
Det gaar sjælden godt, naar en Kvinde sk^l til 
at føde Børn igen, efter at Naturen er begyndt 
at vende sig; og her gik det, som det maatte 
gaa. Hans Laus Kone havde altid været ferm af 
sig, hun stod op og vaskede efter sin egen Bar- 
selseng; men det kolde Vand slog sig paa Under- 
livet, og hun døde. I Fattigmands Stue er Silde- 
fødningen altid som Gøgeungen i Smaafuglenes 
Rede. — Han lægger Beslag paa alting. Tøserne 
var nu engang ude og traadte deres egen Sko 
efter fremmede Mandfolks Hu, men de to Brødre 
vendte hjem til Faderen igen. De var 15 og 16 
Aar, men havde gjort deres Fisketur med fra 
8-Aars Alderen, de var vænnet til Arbejde fra de 
kunde krybe. Lille Peter skulde ikke vokse saa- 
dan op, han var noget for sig allerede ved den 
Overraskelse, han kom som; han fik Værdi ud 
over nogen af de andre ved det Liv, han havde 
kostet. Naar de var hjemme, gik han fra Haand 
til Haand, alt hvad der skulde skaffes til Huse, 

Nexø : Af Dybets Lovsang 9 

var til Peter. Han var et Søndagsbarn; og da 
han blev større, fastslog han selv ved sin Foragt 
for alt Arbelde, at han var bestemt for noget be- 
dre. Brødrene lod være at gifte sig og blev hjemme 
— der gik vel ogsaa Fruentimmer i dem af al 
den Omsorg. De og Faderen hængte saa godt i, 
at der blev Raad til at give Peter fine Klæder 
og anbringe ham paa Postkontoret inde i Staden. 

Endelig var det Hans L4ius Tur til at rette Ryg- 
gen. Men Ømheden havde ikke endnu foaet Tid 
til at sætte sig, da Peter kom igen. »Hvad, har 
du allerede lært det?" spurgte Hans Lau, lidt 
farbløRtet over saa store Ævner. Men Peter var 
bare led og ked af det danske Postvæsen, han 
fandt den hele Ordning gammeldags og meningsløs. 

Han gik hjemme et Aars Tid og samlede Kræf- 
ter, pjankede med de bedre Piger og sled sit pæne 
Tøj op. Saa havde Biødrene tjent saa meget, at 
de kunde udstyre ham igen; en af dem sejlede 
om paa den anden Side Landet med ham og fik 
ham i Butikken hos en stor Købmand. Stort skulde 
det være! Og Peter kunde selv gøre det større 
endnu. Da et Aars Tid var gaaet, kom Købman- 
den rejsende med ham, han havde brugt af Bu- 
tiksskuffen til at flotte sig for. Nu skulde de have 

givet Peter en god Omgang Tærsk, men i Stedet 
gik de og anklagede sig selv, fordi de ikke havde 
kunnet skafiPe ham det, han behøvede. Købmanden 
var en god Mand, der kun forlangte Dækning — 
det var nok Hundreder af Daler det galdt. 

De tog saa et Laan i Hus og Redskab^ og da 
Sognefogden havde snakket et Ord med om Peter, 
blev Laanet taget saa stort, at han kunde udstyres 
for tredje Gang og tage Billet til Sydamerika. 

Saa kom disse Breve i Peters store Tone, hvor 
det regnede med Guld og svimlende Summer; de 
gik fra Haand til Haand, men de fleste tog det 
ikke for mere end det var. Men Brødrene og den 
gamle troede fuldt og fast paa hvert Ord. Han 
var bestandig midt op i Lykken, om et halvt Aar 
var han en hovedrig Mand — nu manglede han 
bare et halvt Hundrede Daler for at faa dybt 
Vand under Aareme. De fik dem skrabet sam- 
men, og var stolte over, at han kom saa godt 
efter det. Guldklangen i hans Breve svarede igen 
i deres trohjærtede Sind, de vilde ikke staa alt 
for meget tilbage for ham; de skaffede sig Stor- 
redskab og tog paa Søen i al Slags Vejr. Naar 
Vejret var haardt, lod de den gamle blive hjemme. 

Dengang var der ingen Havn derude, Fiskerne 

maatte lande paa den nøgne Strand, det var ikke 
bare Spøg at trodse Vejret Og en Dag de søgte 
Stranden, brækkede de sammen i Brændingen og 
blev borte — lige for den gamles Øjne! 

Fra den Dag fordrejedes Faderens Sind, de to 
havde været den trofaste, pligtopfyldende Hverdag 
i hans Tilværelse, altfor selvfølgeligt havde deres 
opofrende Slid været, nu sveg de ham skammelig 
og blev paa Havet Han bevarede kun en bitter 
Erindring om deres Kasten alting hen, alle hans 
gode Tanker drejede sig om Søndagsbarnet Med 
hans Aandskraft var det forbi, han havde ikke Æv- 
ner til noget rigtigt længere. Rædslen ved Sønner- 
nes Død havde dræbt Manden i ham uden at røre 
ved Overfladen, som Lyn dræber uden at efter- 
lade noget Mærke. Han sørgede ikke over nogen 
Ulykke — vidste knap af den; men han faldt 
sammen. I en Række Aar bjærgede han Føden 
ved at fiske lidt fra Jolle. Saa blev Købmanden 
ked af at vente paa sit Tilgodehavende og tog 
Huset Hans L41U kom paa Sognet Sønnen var 
der ikke Oplysninger om, han kunde leve og 
være en rig Mand, han kunde ogsaa være om- 
kommen i Elendighed. Stedets Øvrighed havde 
forespurgt gennem Udenrigsministeriet men uden 

Resultat, Repræsentanten i Buenos Ayres kunde 
ikke skaffe Oplysninger. Men at han levede og 
ikke havde sagt sit sidste Ord, var Moder ganske 
vis paa — ellers blev Gamle Hans nok kaldt hen, 
mente hun. Det lod til at være den almindelige 
Opfattelse. 

Jeg talte ofte med den gamle, et eller andet 
drev mig til at lægge mine Ture den Vej ud. 
Som oftest forstod han mig ikke; jeg havde Ind- 
tryk af, at han størknede længer og længer ind. 
Men inderst inde var der dog endnu en glødende 
Kærne; nu og da aabnede Hjærtet sig Vej ud 
gennem Skorpen med en lille Eruption. En Dag 
traf jeg ham i Sengen, Folkene, han boede hos, 
mente ikke, at han havde langt igen. „Gudskelov, 
der er blevet aabnet for ham," sagde de — „saa 
ligger nok hans Søn et eller andet Sted i Verden 
og er død.*" Moder udtalte sig i lignende Retning. 

Jeg ærgrede mig en Del over denne stædige 
Trang til at knytte to Menneskeliv uløseligt sammen, 
maaske tværs over Jordkloden — mere end jeg 
ellers vilde, fordi Lediggangen hviskede mig selv 
hemmelige Ting i Øret. Jeg havde hidtil altid 
haft for travlt til at bryde mig om andet, end 
hvad der tydeligt paatrængte sig mine fem San- 



134 TRE SØNNER 



ser; der var ikke Tid til at lytte efter det tvivl- 
somme; vilde Folk og Fænomener mig noget, 
maatte de fremtræde, saa jeg kunde slaa en solid 
Klo i dem. Men nu var alt det haandgribelige 
veget for en dyb Trang til Hvile. Jeg havde glæ- 
det mig til det tomme Rum at hvile ud i, men 
da den haand£aste Virkelighed var slaaet ud af 
min Bevidsthed, fyldtes Rummet omkring mig med 
formummet Liv. I den solglødende Luft, i Mørket 
felte jeg Kræfter og Væsener færdes, som ikke 
laa inden for min Sansnings Omraade men hel- 
ler ikke udenfor. Jeg anede mig ft^m, men saa 
frodigt, at Stilheden kogte og Luften fyldtes med 
hemmeligt Liv. I og for sig holdt jeg ikke af 
denne Tilstand, der ikke bød Hvile men en ganske 
uvant og derfor anstrængende Tilværelse. Om Da- 
gen kunde der undertiden gyde sig en Følelse af 
forøget Rigdom ud over mig, men om Natten var 
jeg mørkeræd, noget, jeg aldrig før har kendt til. 
En Dag gik jeg hjem langs Stranden, jeg havde 
været ude at se til den gamle, som laa hen og 
ikke kunde dø. Det havde smaaregnet hele Dagen 
med denne ensformige Grøderegn, som Børn og 
Planter fryder sig over, mens den kalder Ensom- 
hedsfølelsen ft^m i den Voksne. Nu brød Solen 

frem, lige idet den gik ned, og alting tindrede i 
Væde — det var som en kær Kvindes fiørste 
Smil gennem Graaden. Jeg gik og var underlig 
til Mode. Den gamle havde haft sin Forstands 
Brug i Dag. han lo og gjorde Forsøg paa at spøge 
med sin Sygdom, som han paastod ikke var an- 
det end Dovenskab. „Giv mig en af dine fine 
Cigarer, ** sagde han tilsidst, „du skal nok faa den 
igen, naar nu Peter kommer." Vi andre vekslede 
Blikke; han havde ikke nævnt Sønnerne med et 
Ord hele Tiden, men nu var han der igen. ,Ja, 
men han er paa Vejen herud !** sagde han — han 
havde opfanget vore Øjekast Han fik Cigaren, og 
jeg gik. Konen fulgte mig ud. „Der forestaar no- 
get,* sagde hun — „han er saa besynderlig. Jeg 
tror ikke, han lever Natten over.* Jeg lovede at 
komme igen nseste Dag. 

Gamle Hans skulde altsaa dø — det var allige- 
vel saa underligt, skønt det hele nærmest var 
en Formsag for hans Vedkommende. Hvor var 
alle hans Ævner og Kræfter henne — summede 
de med i Luften omkring mig? Eller var de 
slidt op til intet — og var det kun denne sidste 
udbrændte Livsgnist, den nøgne Formel, der skulde 
flakke ud for at befolke de Saliges Land? Gik 

jeg Og dybede mine Sanser ud i det hemme- 
lighedsfulde for en Dag at kunne konstatere en 
Askeregn? — Henne paa Sandet kom en graanet 
Mand imod mig. Der var Guld paa ham, Aftensolen 
brødes i de tunge Fingerringe og den svære Kæde 
med dens brogede Dingel-Dangel. Øjnene laa dybt i 
det gustne Ansigt, der havde lidt anstrængt rødt over 
de fremstaaende Kindben. Det gav et Stød i mig — 
dér kom Knokkelmanden tor at hente gamle Hans. 
Det undrede mig ikke, at han stansede foran 
mig og med en affejende Hilsen spurgte, hvor 
Fisker Hans L4iu boede. Jeg vendte om for at 
følge ham tilbage. „Gamle Hans er min Ven,"* 
sagde jeg stille. — Ja vel," brummede han tørt. 
Han gik saa stærkt, at jeg havde ondt ved at 
følge ham; i Haanden havde han en gul Læder- 
kuffert, alt for stor at rende omkring med. „Tag 
den lidt," sagde han bydende og rakte mig Kuf- 
ferten, den var meget tung. Han tog et Cigar- 
foderal frem og tændte — „fume?* spurgte han 
og stak sin Knokkelhaand hen imod mig med en 
lille sort forvreden Cubacigar; jeg mindedes gamle 
Hans's Løfte for en Time siden og kom til at 
fryse. Han forlangte ikke Haandkufferten til- 
bage og jeg havde ikke Kræfter til at gøre mig 

gældende, saa slæbte jeg den lige til Dørs for 
ham. 

Inde i Stuen sad Gamle Hans over Ende i Sen- 
gen, Konen var i Færd med at give ham varm 
Aftendrik. Han saa et Øjeblik stort paa den Ind- 
trædende, saa brast den sidste Rest af hans Syn 
i Væde, han sank forover med en svag Hvisken. 
„Op med Hovedet Gamle, "* sagde Sønnen og lagde 
sin Haand paa Faderens Ryg. „Nu skal du faa 
det godt — jeg har Penge her — money enough 
— du!" Men den gamle svarede os ikke. Han 
havde vendt os Ryggen og ene begivet sig ud 
paa den endeløse Vandring! 

DETTE er Historien om Boline som var et Kær- 
lighedsbarn, og dog fik sit første Kærtegn 
paa denne Jord da hun var over sejsten Aar. Fik 
det tilmed paa en mørk Trappegang — og af en 
Vildfremmed, der ikke mente hende det alvor- 
ligere. 

Men der maa begyndes ved Begyndelsen, og 
den ligger langt tilbage — helt ude i det store 
Intet. Der tog hun sit Udgangspunkt, og derfra 
udstyredes hun rigeligt med alle de Egenskaber, 
som fremdeles er de eneste, der kan bære hen- 
des Lige frelst gennem Tilværelsen. 

Selv den Skaberrøst, der saa skæbnesvangert 
kaldte hende ind fra det graa Øde for i Utide at 
begynde en kummerlig Tilværelse paa egen Haand, 
ejede ikke nogen Livsvarme. Hun passerede det 
store Symbol ved Indgangen til Livet hun ogsaa; 
men det Hjærte hun hvilede under for at vænne 
sig til den kærlige Menneskehed, var koldt af 
Skræk for Følgerne. 

Boline havde et Skovbal, en balglødende Gaard- 
mandsdatter og en opadstræbende Tjenestekarl at 
takke for sin Tilblivelse, og Hensigten med hende 
var den nøgterne at ha Tjenestekarlen hævet op 
i Gaardmandsstanden. Det mislykkedes, og der- 
med var for hende alting afgjort, skønt hun ikke 
havde set Lyset endnu. Standsfelelsen var stær- 
kere end Udsigten til Skammen, og Karlen blev 
jaget bort Datteren underkastedes en frugtesløs 
Svedekur og blev derpaa sendt til Hovedstaden 
for at lære Husholdning. Dér inde fra kom allige- 
vel al Fordærvelsen — paa den ene Maade eller 
den anden; det var saa rimeligt at man lyste den 
hjem igen. 

Ude paa Landet groede Livet fremdeles jævnt 
som Komet gror — Boline fik ingen Indflydelse. 
Høsten vedblev at være en naturlig Følge af 
Saaningen, man satte sit Kryds i Almanaken for 
hver Skabning, der lagdes Grunden til. Forhol- 
dene skabtes af det dagligdags og fik ikke Lov 
at vokse Menneskene over Hovedet Og skulde 
det trække op til noget uventet, saa anbragte 
man nu som før Pastoren paa Vangeledet og bar 
ham ud for at jage Storken væk. Den gode Mand 
havde fremdeles for store Fødder. 

Fra Boline truede ingen Fare. Hun havde nok 
at gøre med at holde Stillingen, og da hun lidt 
før Tiden tiltvang sig Adgang til Livet, var alting 
lagt saaledes til Rette, at hendes Tilværelse fra 
første Færd reduceredes til en Skygges. Hun blev 
for en Sum engang for alle adopteret af en for- 
drukken Skræderfamilie, der levede af at have 
Plejebørn; og saa kunde hun selv om Resten. 

Moderen skyndte sig hjem, rød og frisk og 
frejdig som ingen Sinde. Der var ikke det Gran 
at se paa hende, undtagen maaske at hendes 
Barm var blevet fyldigere. Var der noget ellers, 
havde hun i alt Fald gjort rent Bord efter sig. 
Der var ingen hemmelige Forbindelser med noget 
ovre, ikke noget mistænkeligt Spor hvor hun 
havde traadt; intet Steds stak en lille Bamehaand 
op af Jorden og vidnede mod hende. Saa var det 
vel Løgn, det som saa meget andet; for den Tje- 
nestekarl var en Pralemajor, og én havde da før 
set unge Piger tage over for at lære noget. Des- 
uden — enhver er jo god for sig, og hvad Øjet 
ikke ser og Øret ikke hører, det Hjærtet ikke 
rører — og saadan, og slig! Og eneste Arving 
til en god Gaard var hun. 

En Tanke klæbede der jo ved hende, og hun 

sank i Pris — i Kraft af dette ubestemmelige, 
der fear den smukkeste Klsedning til at gaa for 
det halve, blot den en Gang har været udlejet 
til en Brudgom, lige mens han kørte til Kirke og 
hjem igen. Hun fik en Enkemand uden Penge! 
Men til Standen hørte han da, og det angreb 
ikke hendes røde Kinder og gode Huld. Hun fik 
Børn med ham i Tugt og Ære og opdrog dem 
kærligt til Flid og Gudsfrygt; ingen Qæm Bårne- 
graad forstyrrede hendes retskafne Dag og gjorde 
Nætterne søvnløse. Hendes Samvittighed var saa 
god som kun et Greb i Pengepungen kan gøre 
den; der var ydet kontant Retfærdighed dér, hvor 
saa mangen én nøjes med Mergelgraven. 

Naa Boline skreg jo heller ikke allerhøjest. 
Der laa det tomme Verdensrum mellem hende og 
det Liv hun egenlig tilhørte; det var som Barnet 
vidste det allerede ved Fødslen, og paa Forhaand 
havde opgivet at gøre sig gældende. I Grunden 
havde hun slet ingen Ret til at eksistere, for 
Summen en Gang for alle var formøblet allerede 
efter det første Aar; det var lidt af en Misfor- 
staaelse af hende at holde længer end Pengene. 
Plejeforældrene opfattede det ret og slet som 
Krakileri og behandlede hende derefter. 

Hun leve,de af lidt Mad, eller slet ingen; nu 
og da blev hun ogsaa overfyldt, og det var næ- 
sten det mest faretruende for hendes Eksistens. 
Men hun holdt til det med. 

Og som hun voksede til — mere en Legem- 
liggørelse af selve Elendigheden end et levende 
Væsen — passede hun andre Plejesøskende, hvis 
Historie lignede hendes egen paa et Haar. Hun 
saa nogle af dem glide ud af Tilværelsen, tyst, 
næsten umærkeligt, mens andre klyngede sig til 
den med ubegribelig Haardnakkethed. Døden var 
ikke noget grufuldt for hende — der var ingen 
større Forskel paa et af de smaa Plejesøskende 
før og efter det Øjeblik Plejeforældrene ansaa for 
saa afgørende. Farven var den sanmie; en svag 
Bevægelse, en spæd Klynken fra eller til — det 
var det hele. 

Men Boline selv blev med Møje Qorten Aar og 
kom ud at tjene. 

Der var ingen, der forhørte sig om hendes 
Forældre og deres Vielsesattest, heller ikke den 
Præst, hvis Børn hun det første halve Aar kom 
til at passe. Des mere spurgtes der efter Kræfter 
og navnlig Kvikhed. 

Boline var hverken stærk eller kvik. Hun var 

Nexø: Af Dybeta Lovsang 10 

et graagrumset Skind trukket over spinkle, marv- 
løse Knokler; og det Blod der listede sig gennem 
hendes Aarer, var blaaligt og opspsedt som Ho- 
vedstadens skummede Mælk — med just den 
ramme Livsvarme Mælken har, naar den tilsættes 
billigste Fusel. Der var ikke Kraft nok i den 
Væske til at fostre en selvstændig Tanke, knap 
nok til at udføre en Ordre; og Følgen var, at 
hun hyppig skiftede Plads. 

Efterhaanden fik hun dog lidt Sul paa Krop- 
pen, hun var saa taknemmelig og tog paa i Vægt 
selv i Pladser, hvor andre sultede. Men der var 
ingen rigtig Fasthed og Kraft i det, og til Hjær- 
nen vilde der intet blive. Hun bevarede stadig 
sit blaafrosne Præg, var valen og forsagt og havde 
daarligt Haandelag — hun slog meget i Stykker. 
Der faldt mange knubbede Ord af til hende i den 
Anledning, og hun græd meget over dem og sin 
egen Umulighed. Graaden slappede hende endnu 
mere. 

Saadan blev Kærlighedsbarnet sejsten Aar, fik 
tolv Kroner om Maaneden i Løn, og fik som sagt 
sit første Kærtegn paa denne Jord. Det dalede 
ned over hende paa en halvmørk Trappegang — 
fra en ung Herre med lyst Overskæg og Ulster 

— Og hun grundede bagefter meget paa det, men 
uden ret at komme nogen Vegne. Smæk vidste 
hun hvad var, men saadan havde aldrig nogen 
Tørt ved hende før! Hun følte Gang efter Gang 
til sin Kind, hvor Fornemmelsen af den varme 
bløde Berøring endnu sad, og gik saa undrende 
jnd til sine Skænd og sin Graad. 

Men der var tændt noget i hende; en Aften 
^m Ugen og hveranden Søndag fra Kl. fire skin- 
nede Solen paa hendes Vej — enten Vejret var 
^saadan eller saadan. Folk som hun aldrig havde 
gjort den mindste Tjeneste, gamle Mænd og helt 
tinge Knøse tiltalte hende paa Gaden, og kaldte 
hende Frøken som hun gik og stod i sit tarve- 
lige Tøj. Urtekræmmersvenden med Filibumseme 
stod i Butiksdøren, naar hun gik ud om Aftenen, 
og sagde Ord, der fik det til at kildre inden i 
hende af Grinagtighed; fine Herrer med Skor- 
stensrør kom hen til hende paa Gaden og bad 
om at maatte følge hende — og det paa de mørke 
Steder, hvor hun netop var lidt bange for at gaa 
alene. 

Saa gode var Mændene. Selv Herren hjemme 
viste hende lidt Venlighed, naar Fruen ikke var 
Jtil Stede. 

10* 

Om det nu var Glødens Sol den ene Aften 
og de faveranden Søndi^ der var saa grødesvan- 
ger, eller den daglige Regn — eller maaske begge 
Dele i Forening? Nok er det, Boline triyedes og 
lagde sig ud. 

Vaskekonen raadede hende til at spise Grøn 
Sæbe og drikke Petrolenm« Herskabet saa hende 
en Tid an og sagde hende saa op. De kande ikke 
faa over deres Hfåerte at lade et Menneske gaa 
og slide i den Tilstand. 

Saa sBgle han Plads og sogte, alle Steder be- 
tragtede de hende opmærksomt og rystede paa 
Hoveds Herregud, et rent Baiti selv og allerede 
paa Vej — hun var jo ikke engang Spor af od- 
vikletl En gammel Pme tog hende indenfor, og 
Boline maatte foitælte, hvOTdan hun var kommet 
i Ulykke. „Her ftuu* jeg nok Lov at blive,' tænkte 
hun; men da hun havde tiUredsstillet den gamle 
Dames Nysgærrighed, maatte hun gaa igen. 

Vaskekonen var den eneste, der mente hende 
det godt. Egenlig havde hun selv Huset ftildt, 
for hele hendes Lejlighed bestod kun af ét Væ- 
relse, og alt det Sengeleje hun raadede over var 
en Enspænderseng — tilmed holdt hun Logerende 
til Hjælp til Huslejen! Men hun trak den Lo- 

Rerendes Seng lidt ud fra Væggen, s«a der til 
Nød kunde ligge to, naar man redte lidt bredt og 
gjorde sig tynd; Bolioe fik saa Madrassen paa 
Gttivet» hvor Konen ellers plejede at Ugge, og 
det gik! Hver Aften gik hun i Seng bag Madam 
Rasmussens tynde franske ^'al» der hang som 
^uermbrædt over to Stole; og Hansen maåtte 
forpligte sig til ikke at spytte ud over Gulvet i 
Søvne> da Stuen var saa lille. 

Men dette her Mev der ingen Plads af. Og 
Hansen blev effeerhaanden knotten, skflnt han kun 
betalte for sig; og Madam Rasmussen selv var 
«rø af VaDggen og Sengekanten, naar hun stod 
op. Saa tog hun overtvsefs og ofrede en Arbeids- 
dag for at skaffe Boline i Huset hos en Fttnilie, 
hvor Konen i sine unge Dage selv havde prøvet 
nc^et af hvert og derfor havde et stort Hjærte 
— skønt Gud skulde vide, hun nok kunde trænge 
til sit selv. Forhc^dene hw Ugnede paa et Haar 
dem fra BoUnes eget Plejefaiem, og htm levede 
hele sin Barndom op igen — uden dog at ben- 
falde til Føleri af den GrumL 

Her gik hun et Par Maaneder og udrettede alt 
det Rengøringsarbejde, den gode Kone kunde tage 

sig paa. Hun fik Kosten for det, og Lov til hver 
Nat at have de to Plejebørn hos sig. 

Og en brydsom Nat betalte hun selv sit farste 
Afdrag til Livet i Form af en lille blodfattig Unge 
paa fire ranglede Pund. 

Da hun skulde gøre Rede for Faderen, viste 
det sig, at hun ikke kunde. Den gode Kone, som 
dog selv havde været ude for adskilligt, var lige 
ved at gaa ud af sit gode Skind — saa stort et 
Kvaj havde hun ligegodt aldrig været ude for 
før! Men naturligvis, det maatte Tøsen jo selv omf 

Otte Kroner om Maaneden fra tolv giver, hvor- 
dan man saa vender og drejer det, kun fire til Rest 
Men Boline følte sig smækker og let til Moder 
hun lod Barnet blive i den kærlige Pleje og drog 
selv ud og tog Plads igen. Som et Festblus 
traadte hun ud i Livet igen, lys og lettet og 
rigere i al sin Fattigdom, straalende glad for sin 
lille blodfattige Unge og de fire Kroner. Og hun 
vendte og drejede dem, saa de ikke alene dæk* 
kede hendes egne Fornødenheder, men ogsaa 
rakte til Stads til Barnet — og Smaaforæringer 
til Plejeforældrene for at de skulde behandle det 
godt. 

Og Livet gentog sig med usvigelig sikker Hu- 
kommelse. 

Baade de daglige Genvordigheder og de en- 
kelte smaa Solglimt indfandt sig, og godt et Aar 
efter den første Begivenhed mødte Boline atter 
hos Familien og erlagde — punktlig som en Smaa- 
handlende — sit andet Afdrag, af samme Vægt 
og Køn som det forrige. Hun mødte op med 
et stort Smil der lyste af Bedrift, for denne Gang 
havde hun da mærket sig Faderen — en ung 
Handelsmedhjælper. Det lød slet ikke ilde, selv 
den gode Kone maatte indrømme, at det var 
noget man kunde være bekendt hvor som helst 
Men da det kom til Stykket, var han ikke til at 
finde. 

Noget af et Fremskridt var det dog altid, og 
siden Konen nu engang havde taget Boline under 
Vingen, tilbød hun at nøjes med de fire Kroner 
kontant — Resten skulde saa udredes ved en 
Naturalieskat lagt paa de fremtidige Herskaber. 
Desuden maatte Boline nu, naar Hensyn tages 
til hendes rigere Erfaring, kunne fordre Qorten 
Kroner i Løn, og de to skulde hun beholde for 
sin egen Mund. 

Boline slog sig igennem med de to Kroner og- 

saa, det vil sige, hun holdt Børaene med Tøj 
for dem; til hende selv blev der intet Hendes 
Klæder var tynde, og hun frøs mere end før 
— især naar hun havde grædt Men hun blev 
ikke bitter paa nogen eller noget af den Grund; 
det kunde aldrig falde hende ind at fordre mere 
af Tilværelsen, end den nu engang havde at byde 
paa. 

Derimod var hun grænseløs stolt af de to smaa 
blaalige Unger, som gjorde de utroligste Frem- 
skridt — navnlig i Retning af at kunne faa alt 
Og stolt var hun over den Pleje, hun havde for- 
skaffet dem; dyrere blev vel ingen Børn opdra- 
gede, siden det kostede hende alt, hvad hun kunde 
tilvejebringe! Hendes store Sorg var, at der ingen 
Ting vilde blive tilovers, hverken til Bamestads 
eller Smaaforæringer til Plejeforældrene. Saa godt 
Plejehjemmet ogsaa var, var det jo kun naturligt, 
at Børnene led derunder: der blev gjort mindre 
Stads af dem naar hun kom paa Besøg! 

I Overensstemmelse med Kontrakten gjorde 
hun nu smaa Greb i Kaffedaasen og Sukkeret; 
der gik et Æg med, et halvt Franskbrød, en Stump 
Kød. Hun sparede det meste ved at sulte sig 
selv, men Fruen, der med Tilfredshed havde 

konstateret at hun var saa smaattærende, kunde 
ikke begribe, at det gik med alligevel. Og en 
Dag kom hun under Vejr med at Pigen stjal. 

Det gøs i Boline, da Ordet blev udtalt I mere 
end tusend Aar har Borgerskabet øvet og øvet 
sig paa dette lille Ord, den uskyldigste lille Frue 
kan nu udtale det saa det gaar til Marv og Ben. 

Og Boline havde ikke sit Lags ft^jdige Ævne 
til at give raat for usødet; paa Bunden af hen- 
des Væsen laa, ingen oprørsk Følelse af, at hun 
led Uret, hvordan andre saa end kunde faa det 
drejet — og gav blind Kurage; der var intet 
Udgangspunkt for en Smule Selvhævdelse i hende 
— hendes Blod var for opspædt. Hun skjalv blot 
sammen og blev vaad — som altid naar nogen 
væltede sig ind over hende — der var ingen 
Kraft i Musklerne. Naa, Spagfærdigheden afvæb- 
nede saa vidt, at de friede hende for de værste 
Følger; man nøjedes med at sige hende op. Og 
det var hun saa vant til. 

Det gik hende ikke værre i de følgende Plad- 
ser; og saa kom hun til at tjene paa en Fjerde- 
sal i et stort Herskabshus, hos en Bogholder, der 
tillige bestyrede Ejendommen. 

Hun fik sejsten Kroner i Løn, men til Gen- 

gæld var det forbi med Beskatningen. Hun var 
dumpet ind i et af disse københavnske Hjem, 
der har Badeværelse og W.C. men intet Spise- 
kammer. Der var iqgen Børn, og paa Ildstedet 
var der aldrig Varme. Frokosten — én Portion 
— blev bragt fra en Restaurant; hvad Ægte- 
parret lævnede blev sat ud til Pigen. Middagen 
nød de ude — blandt Venner — i Forbindelse 
med et eller andet Forlystelsessted; og før Fruen 
gik, satte hun en røget Sild og to Stykker Smørre- 
brød af til Boline. Hver Dag var det denne rø- 
gede Sild og Smørrebrødet, og bestandig paa 
samme Sted stod det — inderst paa Køkkenbor- 
bordet, i Krogen ved Nedløbsrøret, paa en blaa- 
blomstret Underkop. Denne evige Anretning fik 
aarlig tolv Piger til at gaa ud af deres gode 
Skind. 

Boline holdt sig i Skindet Hun kunde godt 
have spist Silden og de to Stykker Mad selv, 
men da der ikke var andet at brandskatte af, 
pakkede hun det i et Stykke Papir og bragte det 
ud til Plejeforældrene uden at tænke svært me- 
get over den Ting. Og da de harmfuldt spurgte, 
om hun troede de var Fattiglemmer, og bad 
hende rubbe sig med samt sine Lævninger, sjok- 

kede hun forundret af. Nede ved Gadedøren 
satte hun sig og spiste Maden, og først bagefter 
græd hun lidt Det var nu hendes Maade at sam- 
menfatte en Række Begivenheder. 

Der var altsaa spærret, og ufortrøden som hun 
i Grunden var, kravlede hun løs paa et andet 
Punkt Ved alle Køkkendørene ned gennem Ejen- 
dommen gjorde hun sig ydmyg; og Pigerne der 
vidste, at hun tjente i et Hjem uden Spisekam- 
mer, stak til hende. Det hele gik i Plejeforæl- 
drene og formildede dem igen, og paa Boline 
selv skinnede Solen, hun behøvede ikke megen 
Føde. 

Brændt Barn skyr Ilden, siger Ordsproget; 
men det gælder ikke den Kulden har svedet Bo- 
line havde gæme danset lige ind i den glødende 
Sol paa sine bare Fødder, saa forkommen var 
hun. Hun brændte sig heller ikke paa de vaga- 
bonderende Straaler, der nu og da traf hende 
— tog blot ud til den gode Familje for tredje 
Gang. 

Det hele betød blot endnu fire Kroners Ud- 
redning lagt til de tolv — og hun tjente jo sej- 
sten! Hendes gamle Plads stod tilmed aaben for 
hende, fordi ingen anden kunde være der; det 

gav altid Rygrad. Og naar hun om Natten pil- 
lede Koksene af den Aske, Herskabspigerne smed 
ud, og solgte dem til Brændehandleren, blev det 
altid til et Par Kremer om Maaneden. Udrednin- 
gen i Naturalier var ogsaa steget, men Boline 
afeøgte alle Trappegangens Køkkener for Mad- 
lævninger, til Gengæld gav hun en Haand naar 
hun var faerdig selv. Plejeforældrene tog ikke af 
i Vægt 

Det kneb lidt med at skaOé Klæder til de tre 
smaa Vidundere. Hun havde intet at købe for, 
saa begyndte hun inderst paa sig selv og syede 
om Stump for Stykke af sin fattige Garderobe, 
til hun kunde bære den hele paa sig og allige- 
vel forekomme alle andre end sig selv upaaklædt. 

Og Solens Straaler naaede hende saa meget 
lettere gennem det tynde Tøj. Sorgløs og ligeglad, 
skæbnetryg og uerfaren som paa den første Dag 
flagrede hun ud paa maa og faa og indsugede 
Mændenes Venlighed. De var gode alle, kærlige 
alle; hun kunde ingen Forskel se — slet ingen. 
Men om Nætterne, naar hun stjal fra sin Søvn 
og af sammenskrabede Klude syede noget, der 
skulde forestille en Bamekjole, saa tænkte hun 

undertiden lidt paa Fruerne og hvor strænge de 
var. Eller hun græd blot. 

Den Fé, der havde staaet ved Bolines Vugge, 
havde givet hende selve Tomheden at øse sin 
Lovsang til Livet af; og deri lignede Boline Gud, 
at hun skabte sin Verden af intet og alligevel 
kunde finde den saare god. Kun derfor skrabede 
hun aldrig Bunden! Hendes Liv var som et dag- 
ligt Æventyr, hvor en lille Lap Sirts af en 
Haandflades Størrelse som andre kastede i Skam- 
kassen, voksede ud igen til den de^gste Bame- 
l^ole. 

En Dag blev Boline anholdt Der var blevet 
en Sølvske borte for Herskabet nedenunder ved 
deres store Aftenselskab, og Boline havde jo be- 
sørget Opvasken for de to Piger imod at Caa lidt 
af Gildeslævningeme. Hvem andre skulde det 
vel være, enhver vidste jo, hvor haardt hun var 
spændt for. 

Sølvskeen kom til Veje af sig selv, og Anhol- 
delsen viste sig at være en Fejltagelse — men 
en af disse heldige, som man rolig kan lade 
efterfolge af Arrest. Ved at undersøge Pigens 
Gemmer fondt man en Masse Tyvekoster. Fire 

Fruer i Ejendommen fik Tilsigelse til at møde i 
Retten og genkende deres Ejendele. 

Paa et Bord laa alle Tyvekosterne. Der var 
smaa Lapper Sirts, Kiler og Strimler af Bom- 
uldstøj, Baandstumper og gammelt hullet Linned. 
Foiiiørsdommeren kastede kærlige Blikke til Bun- 
ken; den var ingenting værd, men netop i al sin 
Værdiløshed udtrykte den den højere Retterdig- 
hed, der ikke smaaligt spørger om hvem eller 
hvormeget, men nidkær vogter de til Grund lig- 
gende Principper. Her endelig galdt ingen Per- 
sons Anseelse, Boline kunde ikke have krævet 
større Omhu for sine Affærer, om hun havde 
været selve Kongen blandt Tyveknægte. 

Bunken her var da heller ikke alt! Hele hen- 
des løsagtige Fortid laa afdækket — og hendes 
tyvagtige Færd! Hvert Æg, hver Kaffebønne, 
hvert Stykke Sukker var fulgt indgaaende paa sin 
Forvandlings Vej fra Herskabs-Spisekamret ud til 
Kulerne paa Amager. Alt dette var jo tilbagelagte 
Standpunkter, siden Bolines nuværende Herskab 
ikke holdt Spisekammer — det var blevet Hi- 
storie saa at sige. Det galdt da om at fastslaa, 
at hun ingenlunde havde skiftet Natur, men kun 

tvunget af rent ydre Omstændigheder var søgt 
over i en anden Gren af Virksomheden. 

»Kender Fruen dette?" spurgte Forhørsdom- 
meren let konverserende og rakte noget hen til 
Bolines Herskab. 

Det var en gammel hullet Damaskes Serviet, 
der var kommet til Hæder og Ære igen i Boli- 
nes Verden som Ble. Fruen kendte den godt» 
den var forsvundet netop som den skulde kas- 
seres. Hun vilde lige til at sige dette, men en 
egen syrlig Lugt af Smaabøm slog imod hende 
fra den renvaskede Klud og forvirrede. For her 
stod jo en Pige, som hun Maaneder igennem var 
gaaet forbi mange Gange om Dagen og havde 
givet Ordrer, koldt og ligegyldigt som til en Ma- 
skine. Og saa var det et stakkels forhutlet Men- 
neske, som slæbte paa en trang Verden derude 
i Mørket. Et Væsen som hun selv med smaa 
forbudne Glæder — og Modersorger, navnlig 
Modersorger! 

„Navnetrækkene er mine," sagde hun stille og 
rakte Servietten tilbage, „men jeg havde kastet 
den bort som kasseret." 

Forhørsdommeren smilede anerkendende ad saa 
megen — ganske vist ilde anvendt — Humanitet. 

»Og dette?* sagde han og trak frem af Bun- 
ken en lille Barnekjole, oprindelig af fint Stof, 
men forreven og overbroderet med mange bro- 
gede Lapper. »Kender Fruen den?' 

Det gav et Stød i Fruen, Vreden kogte op i 
hende. For det var lille Klaras Daabskjole, i 
mange Aar havde hun gemt den til Minde om sit 
eneste Barn som Døden havde taget Hun havde 
ikke i Sinde at være god og skaansom længer^ 
for nu traadtes der paa hendes Moderhfærte. 

ija,*" sagde hun og rettede sig fortørnet, men 
gik i Staa ved et Blik paa Boline. 

Boline stod med fremstrakte rystende Hænder, 
hendes jagede Blik brød sig om ingenting mere, 
det hang værgende ved denne Bamekjole, som 
de vilde tage fra hende, fulgte hver Bevsegelse 
den gjorde i de andres Hænder. 

„Det er lille Ediths Kjole,** klynkede hun, — 
»det er jo lille Ediths Søndags."* 

Det var et forfærdeligt Syn for den, der for- 
stod, og Fruen ofrede smærteligt sit eget døde 
Barn for Bolines lille Edith. »Ja,** sagde hun tyk- 
mælet, »jeg har jo selv givet hende den. Og det 
meste af det andet forresten ogsaa.** 

Forhørsdommeren saa ærgerlig ud. Men Boline 

brast i Graad. Ret op og ned stod hun og gav 
sine Taarer hit Løb, og de gik fri af hendes 
slunkne Kinder og indfaldne Bryst og faldt i hen- 
des altfor frodige Skød. 

Dommeren fulgte deres Fald, og hans Blik blev 
hængende. 

Et Øjeblik følte han sig svag over for denne 
ufattelige Heroisme, han havde en svimlende 
Fornemmelse af at stirre ud i det Grænseløse. 
Men saa sejrede Retfærdigheden, han vendte sig 
til Protokolføreren og sagde: 

„Føj til Bemærkningen om de tre, at Anklagede 
paany befinder sig i velsignede Omstændigheder. "* 

Boline blev ikke frikendt trods sin Frues An- 
strængelser — og det var en Guds Lykke. For 
det var med hende som med enhver Æventyrets 
Askepot, hun maatte helt til Bunds, før hendes 
Kongesøn kunde komme og fri hende ud af alle 
Trængsler. 

Hun var lige sluppet ud af Arresten og skulde 
ud i en af Nørrebros Smaagader for at se til 
Børnene. Straffen havde ikke gjort hende mere 
forhutlet end hun var før, men blot udvidet hen- 
des Verden i Retning af det Ubegribelige. Det 

Nexø: Af Dybets Lovstng 11 

var paa hendes eneste bevidste Værdi — hendes 
Kærlighed til Børnene — man havde straffet 
hende! 

Men hun elskede dem lige højt endnu, og bar 
ikke Nag til nogen anden heller. Hun skyndte 
sig blot, drevet frem af en dump Gru for, hvad 
der var blevet af de Smaa, de Maaneder hun 
havde været indespærret 

Inde i Smøgen stod Fjolle-Karl som sædvanlig 
med Panden ind til Muren, omgivet af en Flok 
hujende Unger. Men Plejeforældrene var borte; 
hvor de var flyttet hen, vidste ingen. Saa meget 
kunde Naboerne fortælle, at det ene af Bolines 
Børn var død, inden de flyttede — Resten maatte 
Vorherre vide. 

„Gaa til Politiet,'' sagde de. 

Men Boline skulde ikke til Politiet, og straffes 
en Gang til fordi hun holdt af sine Børn. Og 
anstille yderligere Efterforskninger faldt hende 
ikke ind, hun var for sikker i sin Viden om, 
hvad der blev af Plejebørn, naar Understøttelsen 
hørte op. 

Tung og død i Sindet, uslere end det er til at 
sige, drev hun ud over Fælleden ned mod Bleg- 
dammen igen. Hun havde ikke noget Sted at gøre 

af sig selv og sjokkede af Sted paa maa og hia. 
Forvænt vil ingen kunne kalde hende, men nu 
begreb selv hun ikke, hvorfor Livet skulde leves 
længer. 

Og der var det saa, at Skæbnens Hjul drejede 
og hun mødte sin Kongesøn, Peter Frandsen, og- 
saa kaldet Øf-&f. 

Han gik og skuttede sig og overvejede Mulig- 
hederne for et Logi under aaben Himmel Det 
var Tordenluft, og Ø/-0/ var melankolsk; han 
havde et af sine Anfald, hvor Hjemløsheden lagde 
sig knugende over ham og der blev ved at fore- 
svæve ham noget om Familiens Skød. 

„Den er sku lunmiervarm i Aften,** sagde han, 
idet han gik forbi. 

Og Boline saa paa ham og syntes han var 
meget pæn, og sagde — ja den var lummervarm. 
Og dermed var egenlig alting sagt. 

Saaledes gik det til, at Boline fik et Stykke 
Mandfolk at lappe om og blev Husmoder i en 
Etværelses Lejlighed paa Nørrebro. Hun havde 
ikke gaaet helt sovende gennem Livet alligevel, 
og vilde gæme hjælpe med; og saa slog hun sig 
paa det eneste hun forstod — Plejebørn! 

Men her er Historien forbi, og en ny begyn- 

der — Historien om Lykken, der som en Fugl 
Føniks stiger af den gamle Aske. 

Boline havde godt nok set, at Verden ikke be- 
staar af andet end forkomne Plejebørn og fede 
Plejeforældre, og saa var der vel ingen Tvivl; 
Øf'øf^ Dovenskab svang hende over Skellet Nu 
er hun en støt Kone, der selv har prøvet noget 
af hvert — hun kender alle Midlerne til at skuffe 
Tilsynet. De smaa forkomne Elskovsunger for- 
klares til Engle i hendes Varetægt saa godt som 
i nogen andens, færdige til at svinge sig ud i 
Rummet, naar Summen'en'Gang'for-alle er falden. 
Hendes begyndende Fedme røber, at hun har 
forstaaet den egenlige Hemmelighed ved at leve 
Livet og efter Ævne vejer til paa Underiaget. 

